Бугунги жума мавъизаси билан танишинг | Azon.uz - Ахборот-таҳлилий портал\n2022 йил 23 январ, якшанба\n2193 07:25 24.09.2021\nЎзбекистон мусулмонлари идорасининг расмий сайтида бугунги жума мавъизасининг мавзуси эълон қилинди. Бугун юртимиз масжидларида «Гиёҳвандлик – ўзини ҳалокатга ташлашдир!» мавзусида мавъиза қилинади.\nТезис матнида жумладан шундай дейилади:\nБугунги кунда дунёда бир қанча глобал муаммолар юзага чиқди. Шулардан бири гиёҳвандликдир. Динимиз инсоннинг эътиқоди, жони, руҳи, молини сақлагани каби унинг ақлини ҳам ҳимоя қилади. Инсон ибодатларни адо қилиши учун комил ақлга эга бўлиши керак. Олимлар маст қилувчи ичимликлар ва гиёҳванд моддаларни ичишни “Ихтиёрий жиннилик”, деб аташади. Чунки гиёҳванд ўз ихтиёри билан ақли ҳушини йўқотади. Гиёҳвандлик ҳақида ҳам муқаддас динимизда керакли кўрсатмалар берилган.\nАллоҳ таоло Қуръони каримда Пайғамбаримиз соллаллоҳу алайҳи васалламни бутун башариятга Ўзи тарафидан элчи қилиб юборишининг қатор сабабларидан бири сифатида тоза пок нарсаларнинг ҳалоллиги ва нопок, зарарли нарсаларнинг ҳаромлигини умматларига билдириш эканини шундай баён этади:\n... يَأْمُرُهُمْ بِالْمَعْرُوفِ وَيَنْهَاهُمْ عَنِ الْمُنْكَرِ وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ ...\nяъни: “... У (пайғамбар) уларни яхшиликка буюради, ёмонликдан қайтаради ва пок нарсаларни ҳалол қилиб, нопок нарсаларни уларга ҳаром қилади...” (Аъроф сураси 157- оят).\nДинимиз ҳалол қилиб берган нарса покдир. Покиза ризқ топиш учун ҳаракат қилиш эса ибодат даражасидадир. Агар бунинг акси, бўлса ўша нарса ҳаром ва уни истеъмол қилган кишилар гуноҳкор бўлади. Дарҳақиқат, инсонга зарар келтирувчи нарсалардан айниқса энг улуғ неъмат саналмиш ақлни кетказувчи, баданни бўшаштирувчи ва сусайтирувчи нарса динимизда ҳаром қилинган. Бу ҳақда Умму салама разияллоҳу анҳодан ривоят қилинади, у зот айтадилар:\n"نَهَى رَسُولُ اللَّهِ صَلَّى اللَّهُ عَلَيهِ وَسَلَّمَ عَنْ كُلِّ مُسْكِرٍ وَمُفْتِرٍ\n(رواه الإمام ابو داود)\nяъни: “Расулуллоҳ саллаллоҳу алайҳи васаллам ҳар қандай маст қилувчи, баданни бўшаштирувчи ва сусайтирувчи нарсаларни истеъмол қилишдан қайтардилар” (Имом Абу Довуд ривоятлари).\nҲозирда айрим ёшлар орасида (“Трамадол”, “Лирика” каби) психотроп дори воситалари истеъмолига одатланиш ҳолатлари учрамоқда. Ваҳоланки, бу дори воситаларида гиёҳванд моддаларидаги каби ўзига ўргатиб қўйишдек хусусият бор. Табиийки, бу гиёҳвандликнинг янгича кўринишини пайдо қилади. Динимизда ҳар қандай бўшаштирувчи ва маст қилувчи воситалар ҳаром қилинган!\nПайғамбаримиз саллаллоҳу алайҳи васаллам бошқа бир ҳадисда бундай деганлар:\nكُلُّ مُسْكِرٍ خَمْرٌ، وَكُلُّ مُسْكِرٍ حَرَامٌ\nرواه الإمام مُسلم عَن ابْن عمرَ رَضِيَ اللَّهُ عَنْهما\nяъни: “Ҳар бир маст қилувчи нарса хамрдир ва ҳар қандай маст қилувчи ҳаромдир” (Имом Муслим ривоятлари).\nБу ҳадис билан ҳам гиёҳвандликнинг ҳар қандай кўриниши ҳаром эканлиги маълум бўлди. Шунга кўра маст қилувчи ичимликларнинг ҳукми, зарарлари, оқибатлари ҳақидаги барча оят ва ҳадислар ҳам гиёҳванд моддаларга тегишлидир. Гиёҳвандлик кишини секин секин (гоҳида эса тезда) ўлимга олиб келади. Бу нарсаларни истеъмол қилиш билан ўз жонига ўзи қасд қилган бўлади. Бу эса гуноҳи кабирадир. Пайғамбаримиз саллаллоҳу алайҳи васаллам марҳамат қиладиларки:\nلَعْنُ المُؤْمِنِ كَقَتْلِهِ وَمَنْ قَتَلَ نَفْسَهُ بِشَيْءٍ فِي الدُّنْيَا عُذِّبَ بِهِ يَوْمَ الْقِيَامَةِ\n(رواه الإمام الدارامي عن ثابتِ بن الضَحَّاكِ رَضِيَ اللَّهُ عَنْه)\nяъни: “Мўминни лаънатлаш уни ўлдиришга ўхшайди. Дунёда ким ўзини бирор нарса билан ўлдирса, қиёматда ўша нарса билан азобланади” (Имом Дорамий ривоятлари).\nМуҳтарам азизлар! 2021 йилнинг биринчи ярмида гиёҳвандликка қарши курашиш йўналишида амалга оширилган тезкор-тадбирлар натижасида гиёҳвандлик билан боғлиқ жами - 302 та ҳолатлар аниқланиб, ноқонуний муомаладан қарийб 74 кг гиёҳванд моддалари олинган. Бу кўрсаткич ўтган йилга нисбатан 20% ортган бўлиб, бу эса йилдан йилга гиёҳвандлик билан боғлиқ жиноятлар кўпайиб кетаётганлигини англатади.\nГиёҳвандликнинг зарарлари эса беҳисобдир. Гиёҳвандлик шахс ва жамиятнинг мол-мулкига ва бойлигига ҳам мислсиз зарар етказади. У тинч-тотув оилаларни ажримига сабаб бўлади, болаларни етим ва ногирон қилади, қашшоқлик, муҳтожликда яшашга маҳкум этади. Охир оқибат касаллик, узоқ муддат қамоқхона ёки ўлим билан якунланади. Бир жонни ўлдириш эса, у бевосита ёки билвосита, секин ёки тез бўлсин, динимизда қатъий қайтарилгандир.\nАллоҳ таоло Қуръони каримда шундай буюрган:\nوَلَا تَقْتُلُوا أَنْفُسَكُمْ\nяъни: “Ва ўзингизни ўзингиз ўлдирманг” (Нисо сураси 29-оят)\nРасуллуллоҳ саллаллоҳу алайҳи васаллам ҳадиси шарифларидан бирида: “Заҳар ичиб ўз жонини қатл этган кимса жаҳаннам оловида заҳарини мангу ичади”, деганлар (Имом Бухорий ва Имом Муслим ривоятлари).\nИслом дини инсон манфаати ва ҳуқуқлари тўла таъминлашини тарғиб қилади. Чунончи, динимизда инсон саломатлиги учун, умуман одамнинг ўзи ва атрофдагиларга зарарли бўлган ишлар ҳаром қилинган. Жумладан, ҳозирда айрим ёшлар ўртасида авж олаётган чилим чекиш одати ҳам шариатимиз томонидан қатъий қораланади. Чунки ушбу одат инсон саломатлигига зарарли, ҳатто инсонни ҳалок қилувчи экани, рак ва бошқа хавфли касалликларга сабаб бўлиши тиббиёт ходимлари томонидан тасдиқланган.\nМуҳтарам жамоат! Аминмизки, орамизда гиёҳвандликка мойил кишилар йўқ. Биз ушбу маълумотларни эслатишимиздан мақсад жамиятимизда, хусусан ёшларимиз орасида учраётган ушбу иллатлардан огоҳ бўлайлик.\nҲозирда айрим маҳаллаларда баъзи ёшлар турли дори воситасига одатланишлари бизнинг лоқайдлигимиз ортидан келиб чиқмаяптими?! Ярим кечаси маҳалла-кўйларда бехуда юрган, пана-паст жойларда яширин ишлар билан ўтирган ёшларга ўз вақтида танбеҳ беришимиз, уларни зарарли иллатлардан огоҳлантиришимиз мусулмонлик вазифамиздир.\nШунингдек, чиркин ва ҳаром нарсалар савдоси билан тез бой бўлиб қолишни истаган, қанчадан-қанча кишиларни умрига зомин бўлаётган кишиларга бефарқ қараб туриш ҳам мумкин эмас. Ёшларимизни захарлаб, дори воситаларини савдоси билан шуғулланаётган нокаслар ҳақида тегишли масъулларга ўз вақтида хабар беришимиз, уларни жиноятини фош қилишда ҳуқуқни муҳофаза қилувчи ходимларга ўз вақтида ёрдам қилишимиз ҳам фарз, ҳам қарз эканини унутмайлик. Ҳар биримиз фарзандларимиз ҳамда ён-атрофимиздаги ёшларнинг тарбиясига бепарво бўлмай, уларни ҳам гуноҳ ва маъсият ишлардан огоҳлантирайлик. Зеро, Пайғамбаримиз саллаллоҳу алайҳи васаллам:\nمَنْ رَأَى مِنْكُمْ مُنْكَرًا فَلْيُغَيِّرْهُ بِيَدِهِ فَإِنْ لَمْ يَسْتَطِعْ فَبِلِسَانِهِ\n(رواه الإمام مسلم)\nяъни: “Сизлардан ким мункар – ёмон ишни кўрса, уни қўли билан ўзгартирсин, агар унга қодир бўлмаса, тили билан қайтарсин...”, – деганлар (Имом Муслим ривоятлари).\nДемак, ушбу ҳадиси шарифга биноан, гиёҳвандликка қарши кураш ҳаммамизнинг бурчимиздир. Бу қабиҳ ишни билгач, ўзини оиласини, яқинларини, бутун инсониятни ва келажак авлодларни ўйлаган ҳар бир киши ҳаром ва гуноҳ ишларга қарши фаол бўлиши зарур.\nШуни алоҳида таъкидлаш керакки, дори-дармон савдоси билан шуғулланаётган айрим шахслар “Трамадол”, “Лирика” каби психотроп дориларни катта партияда харид қилаётганлар аслида уларни гиёҳвандларга сотиш учун олаётганини гўёки билмагандек бўлишлари ҳам ҳаром бўлиб, дунёвий жиҳатдан жиноятга, шаръий жиҳатдан гуноҳга шерикчилик ҳисобланади. Зеро, динимизда инсонларга зарар учун савдо қилиш асло мумкин эмас. Қолаверса, Аллоҳ таоло Қуръони каримда шундай деган:\nوَتَعَاوَنُوا عَلَى الْبِرِّ وَالتَّقْوَى وَلَا تَعَاوَنُوا عَلَى الْإِثْمِ وَالْعُدْوَانِ وَاتَّقُوا اللَّهَ إِنَّ اللَّهَ شَدِيدُ الْعِقَابِ\nяъни: “Эзгулик ва тақво (йўли)да ҳамкорлик қилингиз, гуноҳ ва адоват (йўли)да ҳамкорлик қилмангиз! Аллоҳдан қўрқингиз! Албатта, Аллоҳ азоби қаттиқ зотдир” (Моида сураси 2-оят).\nШундай экан, доимо ўзгаларга фойдаси тегадиган ва хайрли ишларда ҳамкорлик қилайлик ва гуноҳ ҳамда ўзгаларга зарари бор нарсаларни тарқатиш ва уларни кўпайтириш йўлида асло ҳамкорлик қилмайлик. Акс ҳолда қилмишимизга яраша икки дунёда ҳам жавобгар бўламиз. Аллоҳ сақласин!\nМуҳтарам жамоат! Ҳар биримиз фарзандларимиз ва ёшларимизнинг тарбиясига, уларнинг кимлар билан ўртоқ бўлаётганига жиддий эътибор қаратишимиз даркор. Зеро, фарзандларимизни тўғри тарбияланиши учун дўстларини роли жуда катта. Шунинг учун ҳам Имом Абу Ҳомид Ғазолий раҳимаҳуллоҳ:\n"أَصْلُ تَأْدِيبِ الصِّبْيَانِ الْحِفْظُ مِنْ قُرَنَاءِ السوء"\nяъни: “Ёшларни тўғри тарбиялаш – уларни ёмон дўстлардан сақлаш билан бўлади”, деганлар (“Иҳёу улумид дин” китоби).\nШайх Саъдий Шерозий раҳматуллоҳи алайҳ “Гулистон” китобларида дўстнинг аҳамияти ҳақида қуйидаги ибратли мисрани келтирганлар:\nﭘِسَرِ نُوحْ بَابَدَانْ بِنِشَسْتُ خَانَدَانِ نُبُوَّتَشْ ﮔُومْ شُودْ\nяъни: “Нуҳ алайҳиссаломнинг (Ём исмли) фарзандлари ёмонлар билан бирга юриб, пайғамбарликдан маҳрум бўлди”.\nЯъни, тарихдан маълумки, Нуҳ алайҳиссаломнинг барча фарзандлари пайғамбар бўлганлар, фақат Ём исмли фарзандлари ёмон кимсаларга қўшилиб, бу буюк мартабадан- пайғамбарликдан маҳрум бўлди.\nДемак, Пайғамбарнинг ўғилларига ёмон дўстларнинг таъсири бўлганидан кейин бизу сизнинг фарзандларимизга ёмон дўстларнинг таъсир қилиши аниқ албатта. Ёшларни нашавандикка ўргатадиган ва бундай ажал уруғи савдосига аралаштирадиган кимсалардан фарзандларимизни эҳтиёт қилиш барчамизнинг муҳим вазифамиз ҳисобланади.\nГиёҳвандлик офатидан халқимизни ва келажак авлодни халос этиш ва уларни моддий ҳамда маънавий баркамоллик сари йўналтиришдек умумбашарий хайрли ишларимизда Аллоҳнинг ўзи мададкор бўлсин.\nАзизлар! Маърузамизнинг давомида ҳозирги кунда энг кўп сўралаётган масалалардан бири бўлмиш намоз ўқиётган кишининг олдидан ўтиш борасидаги Ўзбекистон мусулмонлари идораси Фатво ҳайъатининг жавобини эътиборингизга ҳавола қиламиз:\nСавол: Намоз ўқиётган одамнинг олдидан кесиб ўтиб бўлмайди деб ўқиган эдим. Бир одам узоқдан кесиб ўтса бўлади деди. Шу тўғрими?\nЖавоб: Агар намозхонни саждага қараб турган ҳолатида олдидан ўтаётган кишини кўзи илғамайдиган даражада узоқроқ жойдан ўтса бунинг зарари йўқ. Акс ҳолда унинг олдидан ўтиши жоиз эмас. Абу Жуҳайм разияллоҳу анҳудан ривоят қилинган ҳадиси шарифда “Набий саллаллоҳу алайҳи васаллам: “Агар намозхоннинг олдидан ўтувчи киши ўзига нима гуноҳ бўлишини билганида эди, намозхоннинг олдидан ўтишдан кўра қирқ (йил, ой, кун) тўхтаб туриш унинг учун яхшироқ бўлар эди”, дедилар”. Абу Назр (ҳадисни Бусрдан ривоят қилган ровий:) “Қирқ кун” дедими, ёки “ой”, ё “йил”ми, билолмадим”, деган” (Имом Бухорий ва Имом Муслим ривоят қилишган).\nНамозхоннинг олдидан бирор кимса ўтиши хавфи бўлса намозини бошлашидан аввал олдига бирор тўсиқ қўйиб олиши керак бўлади. Буни шариатимизда сутра деб аталади. Девор, устун, найза, асо, бошқа бирор нарса сутра бўлиши мумкин.\nСутранинг эни камида бармоқ қалинлигича ва баландлигининг энг ками бир зиро (яъни ≈46,2 см) бўлиши керак. Оёқ билан сутранинг оралиғи намозхон бемалол сажда қила оладиган миқдорда бўлиши лозим.\nАгар намозхоннинг олдидан бирор нарсанинг ўтиш эҳтимоли бўлмаса, намоз ўқилаётган жой йўл бўлмаса, сутра қўймай намоз ўқиса ҳам бўлади.\nАгар сутра бўлмаса ёки ўтувчи намозхон билан сутрасининг орасидан ўтса, намозхон уни “Субҳаналлоҳ!” деб тасбеҳ айтиши ёки ишора қилиши билан қайтаради. Аёл кишилар эса ўнг қўлини чап қўлига уриб, қарсак каби овоз чиқариш ила қайтарадилар.\nНамозхоннинг олдидан одам ёки ҳайвон ўтиши билан намоз бузилмайди, лекин юқорида айтилганидек, ўтувчи шахс гуноҳкор бўлади. Жамоат билан ўқилаётган фарз намозда имомнинг сутраси қавм учун ҳам етарли бўлади. Шунинг учун, киши сафни тўлдириш ёки таҳорати синиб қолганда ташқарига чиқиш учун иқтидо қилгувчиларнинг олдидан яъни сафлар орасидан кесиб ўтиши жоиз. (Манба: “Фатовои ҳиндийя” китоби).\nАллоҳ таоло юртимизни тинч ва халқимизни фаровон қилиб, барчамизга икки дунё саодатини насиб қилсин! Омин!\nЖума Жума мавъизаси мавъиза Махсус\nРоссияда мусулмонлар жума куни дам олиши мумкинми?\n819 18:05 09.12.2021\nҚозоғистон муфтийси “қора жума” атамасини ўзгартиришни таклиф қилди\n1472 21:05 26.11.2021\nИстанбул сафари таассуротлари: “Фарзандларимга ҳайкалларни ибрат қилиб кўрсатдим...”\n2625 18:05 21.11.2021\nУзоқ кутилган жума намози\n981 16:35 23.10.2021\nЎмон: жума намозига фақат эмланганлар бориши мумкин\n538 13:02 23.09.2021\nСоқолни тақиқлаган супермаркет ходимига чора кўрилди\nУмра сафари нархига аниқлик киритилди\nФорёбда ўзбек қўмондони ҳибсга олингани ортидан норозилик келиб чиқди\nСаида Мирзиёева: «Ҳеч қайси фильмда аёлларга нисбатан бу қадар нафрат кўрмаганман»\nНурсултон Назарбоев халққа мурожаат қилди\nИсроил армиясида ҳалок бўлганларнинг учдан бири ўз жонига қасд қилган\nУмрага дастлаб кимлар боради?\nНельсон Манделанинг собиқ қўриқчи билан учрашгани\nШавкат Мирзиёевдан Лукашенкога муносиб жавоб\nУмра зиёрати учун қаерда навбатга ёзилиш мумкин?


Kutubxona - Omina Tojiboyeva. Olmos sir (hikoya) / Kiril\nSiz shu sahifadasiz: Omina Tojiboyeva. Olmos sir (hikoya) / Kiril\nМуаллиф Омина Тожибоева\nАсар номи Олмос сир (ҳикоя)\n- Омина Тожибоева\nОлмос сир (ҳикоя)\nАлишер ўз ҳужраси томон йўл оларкан, кеш ўмровли, соддагина мулозими Шайх Баҳлулга синчковлик билан каради. Ҳар галгидек ўзига хос улуғворлик, назокат ва мулойимлик билан:\n— Ортимдин ҳеч бир зот кирмасун! — деди.\nШайх Бахлул тавозе ила бош эгди. Шоирнинг ортидан бошидаги учли кўк тақясига ўралган кўркамгина оқ симоби салласи ва эгнидаги одми зангор бахмал тўнига қараб қоларкан, ичдан енгилгина хўрсинганини сезди. Гарчанд Шайх Бахлул чиройли сўзларни дур каби териш санъати билан шуғулланмаса-да, ҳаёт сабоқларида Алишерни ўзига устоз деб биларди. У аста-аста юриб, ўз бўлмасига кирди: «Устозни ҳеч қачон мундоқ руҳиятда кўрмагон эрдим, — хаёлга чўмди, — ё шоҳ бирлан... Йўғ-э, нималар деяпман. Ахир шоҳ бирлан эту тирноқдек... Ё тоблари бироз...« Касалму дегани тили бормай, хавотир ичида тезда бўлмасидан чиқди ва Алишернинг энг севимли ичимлиги бўлган айронни тайёрлаб, ҳужра эшиги олдига борди. Шу пайт ичкаридан тиниқ, худди мусиқа овозидай ширали қулгу эшитилгандек бўлди. Чўчиб тузшан йигит ён-атрофига қаради. Ҳеч кимса йўқ. "Ким бўлди эркан? Ё менга шундай туюлдиму?.." Йигит бир лаҳза иккиланиб қолди. "Ҳар доимгидай туйқусдан кириб бораверайму, ё..." Гарчанд одобсизлик эканини ҳис этиб турса-да, у минг истиҳола ичида эшик тирқишидан ичкарига мўралади, мўраладию, ажойиб томошадан кўзини узолмай қолган боладай лол бўлиб қолди. »Ё Раб! Бу не ҳол? Устоз қаршисидағи париваш ким бўлди эркан? Наҳотки устоз!.. Йўғ-э, эй ноқис хаёл, мени домингға тортмағил, узр, — қўлини кўксига босди, — лекин ҳеч қачон устозини мундек париваш ила кўрмағон эрдим! Ё фариштамукин? Қизиқ, бу ерға қаердан кирди? Ё мен кўрмай қолдимму?»\nШайх Баҳлул аллавақтгача қоришиқ хаёллар гирдобида қолди. Сўнг бир вақт ўзига келгач, қўлидаги бир чинни айрон баҳона ўзида журъат сезди. Аммо эшикни очган заҳоти биргина Алишернинг оқ қоғоз узра қалам суриб ўтирганини қўрди. Энди тамом ҳуши бошидан учган йигит қўлидаги айрон идишини тушириб юборганини ҳам сезмай қолди. Ўнғайсизланган Шайх Баҳлул майдаланган синиқларга кўз ташларкан, баттар қизаринди. Бу ҳолатдан Алишер бироз жиддийлашган эса-да, қаттиқ тегмади. Чунки Шайх Баҳлулни ўз инисидек яхши кўрарди:\n— Шул вақт кўнглим айрон тусаб эрди, — деди Алишер сокин. — Зарари йўқ, бошқа идишда келтирурсиз.\nЙигит бошини аста кўтараркан, қаршисидаги устозининг юзида фикр, илҳом балқиб турган қийиқ, қора кўзларида тоза, улуғ руҳга хос қандайдир маъсумлик жилваланиб турганини кўрди. Майсаларнинг яшнашига ёмғир сабабчи бўлганидек, Алишернинг ҳозирдаги меҳр тўла нигоҳлари Шайх Баҳлулнинг ҳам дадилланишига туртки берган эди. Унинг юзи аллақандай ёруғлашиб, титроқ лаблари ила деди:\n— Бул илтифотингизға лойиқ сўз топмасмен, ажиб меҳри дарёсиз, устоз! Мени доим хижолатдин қутқарурсиз.\nАлишер йигитнинг кеггг елкасига назар ташлар экан, аллақандай шавқ ичида кулимсираб қўйди. Шайх Баҳлул бу ҳолдан анчайин дадилланиб ортига қайтди ва устози айтганча иш кўрди.\nШамол эсиб турган, аммо илиқ, ойдин кеча. Кўк юзини қоплаган юлдузлар жилмайган. Буни кўриб гўё, ер юзини бўстон айлагувчи турфа гуллар ҳам енгил шаббодада хушҳол тебранганича жилмайгандек...\nҲозиргина, намози аср пайтидан сал олдинроқ ёғиб ўтган ёмғир борлиқ юзини ювган; япроқлар нам, майсалар нам, йўлаклар нам... Дўсти Ҳусайн Бойқаро билан шикордан қайтган Алишер хаёлчан, қандайдир ўй оғушида қабосини ва овга киядиган қалпоғини ечди ҳамда уларни қозиққа илиб, енгил тақя кийди-да, мис офтобага мулозими тайёрлаган илиқсувдан таҳорат олди. Намозни ўқиб бўлгач, дераза яқинига қўйилган, алвон рангли духоба ёпилган хонтахта ёнига тиз чўкди ва унинг устидаги тахлам қоғозларни варақлаб, кўздан кечира бошлади. Сўнгра олтин довотта патли ёзғични ботириб, ёзишга тутинди:\nЁзиб жон мушафидин икки оят,\nДебон Фарҳоду Шириндан ҳикоят...\nАлишер ёзишдан тўхтаб, хиёл кулимсиради. Шайх Баҳлул устозининг бу ҳолатига разм соларкан: "Бир яхши нимарса ёзган кўринадур, ҳа, гўзал бир нима битқонким кулимсираётур. Бурноғи кун ҳам шу ҳол юз берғон эрди. Букунғидек овға кетғонда ушбу:\nОдамий эрсанг демағил одами,\nОники йўқ халқ ғамидин ғами,\nбайтини ўқиб эрдим. Ҳа, насиб этса, зарурат юзасидин ташқариға чиққонда, ҳозирғи битикларни ҳам албатта ўқурмен«, — дея хаёлга ботқонича, бу гал шарбат тайёрлади. Чунки ҳар доим шикордан ҳориб қайтган Алишернинг кайфиятини шарбат кўтариб, илҳом ато этишини яхши биларди. Яқиндан бери кўринишидан ички ҳолати яққол сезилиб турган Алишерга қараб: «Не сабабки, шикордин дилтанг бўлиб қайтадур?», дея хаёлга толарди. Ушбу ҳолатнинг беш-олти такрорини кўргач, бир марта сўрашга журъат ҳам қилганди.\n— Ҳар бир намозимни ўқиб бўлгач, Аллоҳдин сўрармен, ҳеч ким мени безовта қилмасун ва бошқа бир ишға андармон этмасун дея, — бошқа гап айтмаганди.\nЎшанда Шайх Баҳлул Алишернинг шикордан бош тортиб, сарой чокарига турли хил сабабларни кўрсатишини тушуниб етган эди. Аммо шоҳ — шоҳ-да, унинг амри вожиб...\nБу гал ҳам Шайх Баҳлул ҳар эҳтимолга қарши қўрқув аралаш бир қизиқиш билан яна эшик тирқишидан мўралади. Яна ўша манзара. Алишернинг рўпарасида ўша гулгун чеҳра: лаблари гўё гулранг шаробга ўхшар, киприк қоқишлари жон олар... нозининг мақоми истиғно... Фақат бу гал ўша гўзалдан қолишмас бир барно йигит ҳам бор...\n«Ажабо! Уларнинг жамолига кўз ташлаганнинг кўзига дунё зийнатлари кўринмас, — хаёлга берилди Шайх Баҳлул, — булар кимлар бўлди?»\nУ бир эшикка ва яна қўлидаги ёқут рангли кўзачада товланиб турган шарбатга қараркан, иккиланган кўйи таваккал қилди. Яна танҳо Алишер. «Қизиқ, мен эшикни очган заҳоти бул хилқатлар қаён ғойиб бўлур? Ё Рабб!! Бу не ҳол?!»\nАлишер Шайх Баҳлулни, хонтахта ёнидаги жойга қараб қўйганини сезди-да, мийиғида кулимсиради. Бундан хижолат чеккан йигит бир зум лабларини тишлаб, жим қотди, сўнг:\n— Ш-шар-шарбат келтуриб эрдим, — деди базўр.\n— Боракалло, сизнинг бул киби зукколиқларингизни қадрлаймен, — чеҳраси кундай ёришиб деди Алишер, — ажиб сезгирсиз-да...\nЙигит кўргани ҳақида сўрамоқ учун огиз жуфтлади, аммо ботинолмай гапни бошқа томонга бурди:\n— Букун сиз ёқтирадурғон таомни тайёрлаб эрдим.\n— Паловни-я, унда дарҳол келтуринг.\nАлишер шарбатни кўза рангидаги пиёлага қуйди-ю ҳузур қилиб симирди ҳамда келтирилган таомга илкини чўзаркан, йигитга миннатдорона қараб қўйди. Бу орада Шайх Баҳлул таом кетидан ичиладиган кўк чой дамлаш мақсадида ўрнидан қўзғалди.\nШайх Баҳлул бу манзаранинг такрорини беш-олти маротаба кўргач, ўзича кенгашди: «Эҳтимол, бу ишда маним ёшлигим бордур. Ўз майлимча иш тутмайин. Бундай ишларда катталар катталарча ақл юрғизғувчидир. Яхшиси, бу сирдин дўстини огоҳ этқоним маъқулдур...»\nКечга яқин Шайх Баҳлул шоҳни севинтирмоқ ниятида ўрдага қараб кетди. Чунки Бойқаро қачондан бери Алишернинг бошини жуфтлаш орзусида экани қулоғига тушганди. Ясовулларга ўзини таништириб, сарой аъёнлари ўртасида, олтин тахтда виқор билан ўтирган Ҳусайи Бойқаро қаршисига пешвоз юриб келди ва ўн қадамча қолганда тиз чўкиб, ер ўпди. Шоҳ бу йигитни анчадан бери Алишер хизматида эканидан огоҳ эди.\n— Хўш, Алишербек саломатму? - сўради Бойқаро қийиқ, ўткир қаровчи кўзлари ила йигитга тикилиб.\n— Келишимнинг боиси ҳам дўстингизнинғ соғлиғи хусусиндадур, олампаноҳ?!\n— Хўш-хўш, соғлиги дедингму?\nЙигит бош ирғади. Шошиб қолган Бойқаро уч марта чалган қарсаги ила барчанинг диққатини ўзига қаратди:\n— Бизни ҳоли қолдирунглар?!\nБир зумда аврангхонада ҳеч кимдан ном-нишон қолмади.\n— Хў-ўш, соғлиғи дедингму? - такрор сўради.\nШайх Баҳлул бор қўрган-билганларини бўёқсиз сўзлаб берди. Устозини ром этган ул малакни эса бисотидаги жами гўзал сўзлар ила таъриф этди ва охирида қўшиб қўйди:\n— Бутун воқеалар кўз ўнгимда содир бўлаётир.\n— Ие, шундай дегин? Мен эрсам, баҳорнинг касби гулфурушлиқ бўлғонидек, Алишербекнинг ҳам ижод этмақдин ўзға иши йўқ, дея хотиржам эрдим. Ҳм-м, умрининг энг кўркам ёши ҳам ўтиб бораётур... - деди йигитга зимдан разм соларкан, - Оҳ, Алишернинг тўйини кўрар кун ҳам бор эрканму? Сен йигит, боравер! Бул ҳақда дўстим бирла ўзим гаплашурмен, - дея уни хурсанд ҳолда кузатди.\nНегаки, йигитни Алишер ҳақида бемаъни хаёлларга боришини истамаган ҳолда, ўзи йигитдан шубҳаланди. «Наҳотки, - Шайх Баҳлул кетидан ўйга толди, - наҳотки, Алишер киши билмас... Йўғ-э, у қордай пок, биллурдай тоза жон. Тўхта, эшикдан киришим биланоқ ғойиб бўлур дедиму? Ҳа, ҳа, шундай деди. Эҳтимол йигитни жинму ё шайтон дариб кетғондур!» Шу пайт хаёлига урилган бошқа бир фикр ёғдусидан юзлари яшнаб кетди. Дорус салтананинг хос табибини қошига чорларкан, хаёлига урилган ўша фикр мазмунидан уни огоҳ этди ва охири:\n— Йигитни ранжитиб қўймайлук, зимдан текшурингки, ҳаракатларингизни асло сезмасун, - дея таъкидлади.\n— Йигит соппа-соғ, — деди шоҳ ёнига қайтган табиб, — маним фикримча Алишер бир катта ишға - китобга қўл урғон. Шул ишидин бир шингил ҳикоят, яъни «Шоҳ Ғозий»ни сўзламушким, таърифиға тил ожиз, сўз ожиз. Манман дейилмуш шуародин ҳам бул киби ҳикоят эшитмагонмен. Йигит шул улуғ китобдин бир буюк байт ҳам ёд айламуш назаримда, олампаноҳ.\nТабиб Шайх Баҳлул ўқиган сатрлар мазмунини сўзлаб берди. Таъсирланган Бойқаро:\n— Алишербекнинг истеъдодига таъриф йўқ, — деди ўйга чўмиб, — унда йигитнинг кўрғонлари нимадур?\n— Бул сирни Пирдан сўрамоқ жоиздур, олампаноҳим.\nБойқарога бу таклиф маъқул тушди. Чунки у Пирнинг кароматларига ишонарди.\n— Аммо, - деди у кўзлари ёниб, - бул ҳақда Пиримга оғиз очмоқдин олдин ўзим кўрмоғим, инонмоғим шарт!\n— Албатта, олампаноҳ...\nУ ёнига энг содиқ сипоҳларидан иккисини олиб, тезда ўрдани тарк этди ва Алишер чорбоғининг дарвозаси олдида уларни қолдириб, ўзи дўсти ўтирган уй томон қушдай енгил қадамлар билан шитоб йўналди ҳамда йигит айтган каби астагина тирқишдан ичкарига мўралади.\n— Ажабо! — ҳайрат дарёсига ғарқ бўлди.\nШифт ўрнида олий бинонинг гумбази қўринар, уй жиҳозлари жойида осмон атлас ёйгандек. Алишер қаршисида бир барно йигит ва бир парирўй: «Во ажабо! Булар кимлар бўлди? Эҳ, Роббим!! Бу не хилқатким, шаҳзода ва малика Алишерға нималардур деғайлар. Дўстим эрса, оқ қоғоз узра олгун қаламини сурмоқда... Ажабо!»\nЭшикни оҳиста очган Ҳусайн Бойқаро ёлғиз Алишернинг ёзмоққа машғуллигини кўриб, гарчанд бу ҳақда Шайх Баҳлулдан эшитган эса-да, бироз ўзини йўқотди: «Улар қани? Демак, йигит рост гапирғон». Фурсат ўтгач:\n— Ўзингни қўлға ол! — пичирлади лаблари Бойқаронинг, — ахир, жангу жадалларда ҳар хил воқеаларни кўравериб, кўзи пишиб кетғон шоҳ деб ким айтадур сени?! Қолаверса, бул кибилар ҳақида Пирдин кўп нарса эшитқонсан-ку?!\nШу топда миясига яшиндек урилган фикр, яъни Пирининг бир гапи ёдига тушди: «Зоҳирию ботини пок бўлғон ҳар бир инсон Яратқоннинг имдоди ила улуғ иноятқа эришғуси ва ҳамроҳлари бир умрға фариштаю малойикалар бўлғуси ҳамда анинг учун хизматда ўтқусидур. Илло, алар ҳар кимнинг ҳам назариға тушавермас, фақат покиза руҳларғағина қўриниш берғусидур...»\n«Ҳим, демак, дўстим шундай шарафға ноил бўлғон». Дўстига ҳасадга қоришиқ бир ҳавас билан термулганича қаршисига оҳиста юриб борди. Ўгирилиб қараган Алишер чаққонлик билан ўрнидан турди ва қулочини ёзганча дўстига пешвоз юрди:\n— Оҳ, дўстим! — ич-ичидан тўлқинланиб кетган Алишер Бойқаро билан қучоқлашиб кўришаркан, — ташрифингиздан кулбамизға нурлар инмуш, — деди меҳр билан, — гўё фалакдин қуёшнинг ўзи кириб келмуш. Ахир, хабар топқонимизда бошқача қаршилоғон бўлур эрдук!\n— Узр! — Алишернинг сўзини бўлди Бойқаро, — бемаврид келмоғимнинг боиси шошилинч бир кенгаш хусусинда эрди.\n— Бош устиға! Қани, азиз дўстим, тўрга марҳабо!\nУлар бир-бирларига нафаси урилгудек яқин ўтирдилар. Бойқаро, келмоғининг асл мақсад мазмунини ифода этган кенгаш сўзини қўллаганидан мамнун ҳамда бир қадар хотиржам бўлган эди: «Қайси биридин сўз бошласам эркан? Яхшиси, асл муддаодин бошлағоним маъқулдур. Ул сир ҳақинда эрса суҳбат асносида билиб олурмен».\n— Оҳ, дўстим! Мен дунёда барча гуноҳкорлардин ҳам гуноҳкорроқмен, — Бойқаро сўзини олисдан бошлади, — шул сабабдин кўнглумни ғам лашкари босмуш. Ушбу кунларда, фақат бир мен эрмас, магар дунёнинг онаси бор эрса, ул ҳам сиз учун ғаму ғусса ютмуш! Ҳа, андуҳда қолмуш! Инонамен!!\nТамом ҳайратга чўмган Алишер унга тикилиб сўради:\n— Нечук, дўстим?\n— Чунки мен ўзини ўйлайдурғон, дўсти ҳақинда қайғурмайдурғон кимарсамен.\nАлишер ҳамон унинг гапларига тушунмас, лолу ҳайронлигича турарди. Буни кўрган Бойқаро гапнинг дангалига кўча қолди:\n— Ахир, оила қурмоқ, бола-чақа кўрмоқ вақтинғиз ўтиб бораётур, Алишер?!\nЭнди тушуниб еттан Алишер қизариниб, эшикка чиқмоқ тараддудига тушди.\n— Қўзғолманғиз бек! — Бойқаро унинг елкасига қўлини қўйиб, оҳиста босди, — қайта-қайта таом емак, чой ичмак одатим йўқлиғини ёшликдин билурсиз. Яхшиси, сиз бошингизни жуфтлаш ҳақиндағи орзумға жавоб беринғиз?\nБу хабар унинг учун асло кутилмаган янгилик бўлиб, бир турлик борлик-йўқлик аро қолган Алишерга жудаям ғалати таъсир қилгани шундоққина юз ифодасидан кўриниб турарди. Подшонинг тўй хусусида гап бошлашига ва айнан шу масалада келганига сабаб нелигини ўйлади.\n— Оҳ, меҳрибон дўстим, — оҳиста деди Алишер, — мен ҳақимда қайғураётқонинғизни эшитуб, бошим кўкка етмуш. Ахир айтарларку, яхши либос танга оройиш, яхши қўлдош жонга осойиш, деб... Мундин беҳад миннатдормен, азиз дўстим.\nБойқаро мамнун қараб, кулимсиради.\n— Азиз дўстим! Чумоли нашъу намо истағонида, нега энди мен бахт изламайин. Бул ҳақда орзу қилмайин.\n— Бале! Гап бундай бўлибдур, дўстим!\n— Бироқ ҳозирда мен гулбаргға қалам сурмоқ бирла оворамен.\n— Таажжуб, гулбаргға?!\n— Ҳа, дўстим, — хокисорона бош эгди у, — менга ишқ деб аталмуш олий бир туйғу ёпишиб олғон. Бул ишқ ўти қалбимни забт этиб, жонимға зўрлиқ қилаётур. Вафо истағон ошиқона кўнглумни эрса шаъм киби эритмоқда. Унинг зулми оловидин хастадурмен...\nАлишер индамай қолди.\n— Унинг давоси висолға эришмоқ, бунинг учун эрса тўй қилмоқдур, Алишер?\nАлишер маъюс жилмайди:\n— Кошки эрди...\nБойқаро хаёл гирдобида: «Уйланишдан оғиз очсам, гапни бурасиз. Ул ҳолда қаршинғизда ўлтирғонлар кимлар эрур?», дея сўрашга тили айланмасди.\nНега? Ажаб! Ҳар нега ва ҳар бир юмушга қодир Бойқаро қани? У шу топда яна Пирини эслади: «Демак, Алишер ботиний ишқ домида, лекин...»\n— Мақсудинғизни ошкор этмоқни маъқул кўрмасмусиз?\n— Нега энди, — шопшб қолди Алишер, — ахир дўст дўстдин сир яширурму?.. Мен ҳозирда бир рангин китоб яратмоқ ишқидамен. Бул иш эрса ниҳоятда улуғ бўлуб, мендин жуда катта ақл ва заковат талаб қилмоқда.\nПодшоҳ кўзлаганидан нишона тополмагач, бироз хомушланди. Шундай бўлса-да, яна бир бор:\n— Ахир уйланишлиқ бул киби орзунгизға тўсқинлиқ қилмас? — дея юзланди.\nАлишер ўйланиб қолди. Ҳа ёки йўқнинг ўртасида қолганди. Негаки, хар иккиси ҳам унга жабр келтирмакдан бошка иш эмас эди. У бироз сукутдан сўнг, катта бир фахр ва дард билан сўз бошлади:\n— Сўз шу қадар буюк қудратқа эгаким, хаёлингда, асрлар оша бўлиб ўтқон воқеа-ҳодисотлар ҳақинда тасаввур кўйлағини кийдира олур, ўзининг мажмуасидин тузилғон китоблар ҳуснидин гул ҳадя этур ва танҳолиғингда эрса дардингға шерик бўлур. Хуллас, сўз оғиз қутисидағи дуру гавҳарлардур.\n— Ҳа, бул ҳақда ушбу: — Кўнгул дуржи ичра гуҳар сўздурур, Башар гулшанида самар сўздурур, дея ёзғон байтинғиз хотиримда қолғон, Алишер?\n— Миннатдормен дўстим, — таъзим қилди у, — мана шул гавҳару дурлар қадалғон маънолар тоғини яратмоқ ишқидамен.\nНиҳоят Бойқаро дўстини тушунгандай бўлди.\n— Эй, ёқут ўтининг бировға зарари бўлмағонидек, ҳеч кимарсаға ёмонлиғи етмоғон дўстим. Хилватда ёлғизлиқни қўмсаб қолғонинғиздин, фаҳмимча, улуғ бир иш, яъни китоб ёзмоқ дардидасиз?\n— Албатта, мақсудимға еткармоғини тилаб...\n— Етурсиз! — гапни бўлди Бойқаро, — албатта етурсиз. Чунки сизға, яъни дилинғизни ўртаётқон ишқ таърифини тавсифламакка илҳом ва куч берғувчи фаришталар кўмакка келса ажаб эрмас...\nАлишер бу гал энтикиб кетди: «Эвоҳ, ер тагида илон қимирласа сезади-я...»\nБойқаронинг назаридан бу ҳол четлаб ўтмади. Шунинг ила мақсадга кўча қолди:\n— Эй, гуноҳлар чангидин покиза бўлғон дўстим. Бас, қанчадан-қанча улуғ ишларға қодир бўлатуруб, нега энди бу дардға даво топмакдин чўчирсиз? Не сабаб?\nАлишер енгилгина титранди. У бир ишдан олдин ноғора чалишни ёқтирмагани боис ҳам дилидагини очиқ сўзлашни маъқул қўрмаётган эди. Аммо дўстини ранжитмаслик, айниқса: "Мақсудинғизни ошкор этмоқни маъқул қўрмасмусиз?, дея хафаланганидан сўнг, очиқ айтмоққа мажбур бўлиб қолганди:\n— Қаламим тиғи ила илму урфон конини қазимоқчи ва ана шул кондин чиққон олтунларни бир сандиққа йиғмоқчимен, - деди, — аммо бул иш мажбурияти олдинда бироз чўчиб, ҳайиқмоқдамен.\nБойқаро аниқ сездики, уни жуфтлаш ҳақидаги ният атрофида ортиқ айланмоқ, зулмдан бошқа иш эмас.\n— Маним билгимча, сиз катта бир достон, яъни устозлар изидин боруб, ўшал олтину жавҳарлар йиғилғон сандиқ — «Хамса»ни бунёд этмакчисиз, шундайму?\n— Албатта, — юзлари ёришди Алишернинг, — лекин:\n— Эмас осон бу майдон ичра турмоқ,\nНизомий панжасиға панжа урмоқ.\nКерак шер оллида ҳам шер жанги,\nАгар шер ўлмаса, бори паланги...\n— Офарин Алишер! Бошланишиёқ мени ўзиға ром айламуш, дўстим!\n— Ташаккур, бироқ бир истиҳолам бор.\n— Нечук? Яъни?!\n— Дўстим, — кўзларини ерга тикиб сўз бошлади Алишер, — ҳазрати Низомий Ганжавийни шеъриятнинг шери бўлиб ўтқонини мендин яхши билурсиз. Ул зот назми майдониға тушмоқ учун эрса шер, жуда бўлмаса йўлбарс бўлмоқ лозим.\n— Дағи, Хисрав Деҳлавийдай улуғ шоир билан баҳслашмоқ, анинг бирла дўш-бардўш турмоқ учун эрса, нафис дид ва жуда катта билим ҳамда истеъдод зарурдур. Камина, ул зотлар руҳларидин узр сўроғон ва устозим ҳазрати Абдураҳмон Жомийдин мадад олғоним ҳолда, улар яратқон достонлар мазмуниға бироз ўзгартиришлар киритмоқ ниятидамен.\nБойқаро суҳбат бошида Алишернинг «бул иш ниҳоятда улуғ бўлуб, мендин жуда катта ақл ва заковат талаб килмоқда«, — дея айттан гапини эсларкан ва ҳозирдаги истиҳоласи, яъни достонлар мазмунини ўзгартирмоқ ниятини ўйларкан: »Ҳм-м, ҳаққасти, ҳикмат маоб шуаро била беллашмоқ ҳам осон эрмас», дея ўйга чўмди.\n— Дўстим, не дерсиз? Устозимиз кўнглини ранжитиб қўймасмукинмен?\n— Йўқ, Алишер. Бул ишингиз била гуҳаррезлар оламини шод этқайсиз, ҳа, бунға иймоним комилдур!\nАлишернинг юзини табассум қоплади ва қўлини кўксига босганича миннатдорчилигини баён этди.\n— Ҳа, дўстим, - деди Бойқаро, — сиз албатта келгуси башарият кўзи олдинда шеъриятнинг Низомийдай шери била тенглашқон шер киби қолгайсиз. Бунға шак-шубҳам йўқтур! Қани, омин! — дея дуога қўл очди.\nШу вақт қулоқларита ғойибдан бир неча «омин» дегувчи нидолар эшитилгандай бўлди.\nАллақандай бир сир оғушида кўзлари порлаган Алишер кўз учида тикилиб турган дўстига боқди. Бир тарз ўзгариб, сўнг ўнгланган Бойқаро аста ён-верига қаради, ҳеч ким ва ҳеч бир нарса кўринмагач, юқоридаги гумони ростлигига яна бир карра ишонч ҳосил қилди:\n— Омин! Қаламинғиз ёмғир булутлари каби беҳисоб инжулар сочсун! — жон бағишловчи ширин сўзлар ила давом этди у, — ўшал кошифи асрор сўзларни ёзишдин чарчамасун! Тангри ҳар бир истағинғизға еткурсун ва нимаики тиласангиз олдинғизға келтурсун, омин!\n— Сизни ҳам одил салтанатинғизни Аллоҳ асрасун ва ёмон кўзлардин сақласун, дўстим.\nИкки дўст бирин-кетин ташқарига йўналдилар. Бойқаро сипоҳлари билан турган Шайх Бахдул қаршисига келганда эса:\n— Йигит, тун уйғониб, тонг кўзини очқонида ўрдамда бўлғайсен, — деди ва Алишер билан қуюқ хайрлашиб, жўнаб кетди.\nШоҳнинг жиддий туриб берган буйруғидан ранги қути ўчган Шайх Бахдулга Алишер зимдан разм соларкан, букунги ташриф ва кенгаш сабабкори у эканини дарҳол фаҳмлади. Шу боис, шоҳнинг нега йўқлаганини сўрамади, лекин хаёлига бир фикр бўйлаб ўтди: «Йигит сирдан огоҳму? Ҳм-м...»\nБир кечада ранги қаҳрабо тусига кирган Шайх Баҳтул субҳидамда подшоҳ ўрдасига кириб борди. Бу вақтда Бойқаро тахтхонада Пир билан кечаги бўлиб ўтган воқеа ҳақида машварат қилмоқда эди. Суҳбатга халал бермаслик ниятида пойгакда бош эгиб кутиб турган йигитта кўзи тушган заҳоти Бойқаро:\n— Келдингму? - дея сўради.\nШоҳ юзидаги мамнунлик ифодасини кўрган Шайх Баҳлулнинг юзига қон югурди ва таъзимланган кўйи аста уларнинг қаршисига юриб келди-да:\n— Ассалому алайкум, - дея салом берди, сўнг тиз чўкиб:\n— Амринғизға мунтазирмен, - деди.\n— Ҳа, олампаноҳим! Буюринг?!\n— Ҳм-м, қани айт-чи, яна кимлар бул сирдин воқиф бўлғон?\n— Зоти олийлари! Сизлар энг яқин дўст бўлғонларинғиз боис ҳам фақат сизға айтқонмен! Бошқа ҳеч ким огоҳ эрмас! Агар мендин хатолиқ ўтқон эрса, афу этинг, олампаноҳ! — кўнглини ваҳима чулгади Шайх Баҳлулнинг, — бир қошиқ қонимдин кечинг?!\nБойқаро бир нафас жим қотди, сўнг:\n— Мусодақатлиққа содиқлиғинғ ва мурувватинг, — деди хиёл табассум билан, — таҳсинға лойиқ!\n— Шаҳаншоҳим, лутфингиздан бошим кўкка етмуш! Миннатдормен!\n— Қани ўғлим, яқинроқ келиб ўтир?! - лутф айлади Пир. Шайх Баҳлул аста туриб бориб, пойгакка ўтирди.\n— Ўғлим, — оҳиста сўз бошлади Пир, — сени шул даражада сахий ва имон-эътиқодли қилуб тарбиялағон ота-онанг шаъниға Аллоҳ раҳматлар ёғдурсун.\n— Миннатдормен, Пирим.\n— Ҳа, ўғлим, саховат инсоният боғининг бовар шажаридур, балки ул шажарнинг муфид самаридур. Саховатсиз киши эрса ёғинсиз абри баҳордур. Шуни ҳам асло унутмаки, бахил беҳиштқа кирмас, агар сайиди қурайший бўлсун ва сахий томугқа бормас, агарчи бандаи хабаши бўлсун!\n— Ҳазратим, олтундин аъло ҳикматли ўғитларинғиз қулоқларимға қўрғошиндай қуюлиб, хотиримға михдай қоқилиб қолур! Асло унутмасмен!\n— То улуғлар хизматида эркансен, панд аҳли сўзлариға амал қилғайсен ва аларға содиқ қолғайсен!\n— Албатта, давлатпаноҳим! Мен сизларни еру кўкка ишонмасмен! Сизларнинг соянғизда юрғонлиғим ва мундин беҳад масрурлиғимни асло унутмасмен!\n— Маъқул. Ўғлим, сени суҳбатимизға тортмоғимизнинг боиси Алишербек ҳаётинда содир бўлаётқон баъзи асрорлар хусусиндадур.\n— Лаббай, шаҳриёрим!\n— Ҳазратимнинг башоратларича Алишербек катта бир китоб, яъни «Хамса» ёзмоқни бошлаб юборғон. Айни бул ҳақда ўзум ҳам гувоҳменким, Алишербекнинг қаршисида ўлтирғон ул барно йигит ва парирўй - Фарҳод ила Ширин қиёфасиға кирғон фаришталар эркан.\n— Фар-Фарҳод ила Ширин? Ахир, қандай қилиб, улар...?\nШайх Бахлул тамом ўзини йўқотган эди.\n— Ҳа, йигит, — деди Бойқаро, — улар зоҳиран инсон қиёфасида, аслида эрса...\n— Ғойиби назарлардур.\nИккиси ҳам Пирга савол назари билан юзланишди. Гул шайдоси булбул ишқ оламини забт этганидек, Пир ҳам ғойиби назарлар сирлари ҳақида сўзлаб, ҳайрат дунёсини безай бошлади:\n— Моҳиятан олиб қарағонимизда Аллоҳнинг ўзи буюк ижодкордур. «Илми ғайб«да айтилишича, бори олам, унинг бир бўлаги бўлмиш бизлар ҳам Аллоҳ ижод этқон тажаллиётларимиз. Яна ул зот (Аллоҳ) шундайин шафиқ ва меҳрибонким, баъзи тажаллиларини илмул яқинта қодир ва илҳоми ғайбни тавсифлашқа моҳир қилиб яратқонлар. Бундайин улуғ неъматни эрса зоҳирию ботини покларға инъом қилғон ва қилғай. Шул киби инъоматқа эга бўлғонлардин бир Алишербеқдурким, шунинг била яна уни зўр фитрат эгаси ва зиҳни солим қилиб яратқон... Энди эрса, Аллоҳим Исо иафасининг Жонбахш дами орқали хасталарға шифо юборғонидек, Алишербекнинг ҳам ишқ дардига ва шул ишқни тараннум этмак воситаси китоб - буюк »Хамса» яратмоқ дардиға кўмакка фариштаю малойикаларни юборғон. Улар юқорида айтқонимиздек, ғойиби назарлар бўлуб, бундайин хилқатлар емайди, ичмайди, қулмайди, ухламайди, туғмайди, ўлмайди-да, дунё охиратиғача бор бўлуб, зоҳиран ва ботинан пок кишилар мушкулини осон қилуб, дунё турғунча турадурлар. Пир бир нафас тўхтаб, сўнг яна деди:\n— Ҳа, Алишербекка фаришталар хизмат қилаётурлар. Бундин ташқари, бул киби азиз хилқатлар, руҳи покдомонларға кўринуш бериб, кўрғон киши била сўзлашмайдур ва озор ҳам бермайдур. Улар ғойибдан пайдо бўлур, ҳам ниҳон бўлур.\nПирнинг охирги ганлари шоҳнинг кайфиятини кўтариб юборди: «руҳи поқдомонларға кўринуш бериб...»\nҲануз ҳайрат оғушига чўмган Шайх Баҳлул эса ниманидир хаёли билан банд.\n— Ҳа, устозимнинг, - деди охири кўзлари чақнаб, - ҳозир Фарҳод ва Ширин ҳақинда битқон бир байти ёдимға тушмуш.\nШайх Баҳлул Алишерни шикордан қай ҳолда қайтган ҳолатини баён қиларкан:\n— Келибоқ ушбуларни ёзғонини ва эрта тонг хонтахта устини тартибға келтураётиб ўқиб эрдим:\nДебон Фарҳоду Шириндин ҳикоят...\nБойқаро Пирга маъноли қараркан, хаёл дарёсига ғарқ бўлди: «Ҳм-м, шикордин бош тортуб, турли важ-карсонлар кўрсатмоғининг боиси шул эркан-да...»\n— Кеча эрса, - яна сўз бошлади Шайх Баҳлул, - устозим бир зарурат юзасидин ташқариға чиққонида ижодхонасини йиғиштируб, супурмоқ учун кирғон эрдим. Хонтахта четидағи бир парча қоғозға битилгон ушбу:\n— Қаламким раҳнаварди тез тақдур,\nАзаддин манзили фавқул - фалакдур,\nбайтини ўқиб, тамом ҳайратқа ботдим.\n— Оҳ Алишербек! Аллоҳнинг суйғон бандасисиз!\nПирнинг кўзларига ёш сизиб келди.\n— Кўрдингму йигит?! — таъкидлади Бойқаро, — биз бандаи мўминлар бироз ғофилмиз-да... Ғофиллиғингдин кўрғонларинг ҳақинда ноқис хаёлға бормушсен! Гар эҳтиётсизлиқ қилғонингда борму, Алишербек кўнглуни ранжитиб қўйғон бўлур эрдинг! Сўнг кўзиға қай юз била қарардинг?!\n— Ул киби номақбуллиқдин Худо асрасун, шаҳаншоҳим! - Шайх Баҳлул ер ўпиб, узр сўради.\n— Ўғлим, - Пир аста сўз бошлади, - сен ўқиғон сатрлар мазмуни шуни айтиб турибдурким, қалам бир чопқир отдур. Ҳа, шундайин бир чопқир отки, унинг жойи азалдин фалакнинг устидадур. Ул учқур отнинг чавандози эрса Алишербек бўлуб, анинг учун куч-қувват илҳом ато этадурғон «Илми ғайб»дин эркани бу сирдир. Ҳа, ул сирлар ичида энг нодир, энг буюк олмос сирдир.\n— О, Пирим, - Бойқаро бош эгиб, қўлини кўксита босди, — кошифи асрор мутабаҳҳирсиз, ҳазратим.\n— Алишербек, фариштаю малойикалар оламиға ошиқ. Аларнинг кўмагида «Хамса»дай бир улуғ китоб яратаётқонидин воқиф бўлдиларинғизким, бул олмос сирнинг ечимиға далилдур.\n— Тасанно Пирим! Тасанно!\nШайх Баҳлул сассиз бош эгиб таъзимланди.\n— Ҳазратим, - ўртага чўккан сукунатни бузиб, сўз бошлади Бойқаро, — кеча Алишербек хонасида кўрғонларим ва ул била суҳбат асносида дўстимни янада чуқур ашлағоним ҳолда ушбуларни битиб эрдим.\nПир ўқинг, деган каби бош ирғади. Бойқаро шавқ ила ўқишга киришди:\n— Эрур сўз мулкининг кишваристони,\nҚаю кишваристони, Хисрав нишони.\nДема Хисрав нишонким, қаҳрамони,\nЭрур гар чин десанг соҳибқирони.\n— Алишербек ҳақинда-ку? - ҳаяжонланиб деди Пир, - ... эрур сўз мулкининг соҳибқирони, ...Алишербек истиқболиға ишорат. Ниҳоятда гўзал, таъсирли чиқмуш, офарин олампаноҳ!\n— Қуллуқ ҳазратим.\n«Устозим истеъдодиға берилғон баҳо, - ўйга толди Шайх Баҳлул, - гўзал ҳамда нодир байт чиқмуш...».\n— Алишербек ижод пайтинда муҳаббат жомини фаришталар ила сипқорар эркан, демак, ер юзидағи гўзалларни ҳам фариштамисол тавсифлайдур. Шунинг ила унинг беқиёс, беназир ашъору достонлари бир жаҳон эрса, Алишербекнинг ўзи бир жаҳондур.\nҲа, азизларим! Унинг фариштаю малойикалар берғон илҳоми ила топқон камолоти жаҳон аҳлини охиратқача ҳайратқа солиб ўтқай! Олампаноҳ! Алишербек сўз мулкининг соҳибқирони дея тавсиф айламушсиз, таҳсинға лойиқ баҳодур! Ҳа, албатта Алишербек абадул-абад малик шуаро бўлуб қолғайдур!\n"http://www.kutubxona.com/wiki/index.php?title=Omina_Tojiboyeva._Olmos_sir_(hikoya)_/_Kiril&oldid=4699" dan olindi


Фоторепортаж: Андижонда Наврўз шукуҳи\n18:56 / 21.03.2017\nДиёримизга қутлуғ қадамлар билан ёшариш рамзи Наврўзи олам кириб келди. Халқимизнинг эзгу ва гўзал қадриятларини ўзида мужассам этган баҳор айёми ватандошларимиз орзиқиб кутадиган умумхалқ байрамига айланган.\nАндижон вилоятининг барча туманларида бўлиб ўтган сайилларда аҳоли вакиллари кўтаринки руҳда иштирок этдилар. Бугун Андижон шаҳрининг тўртта – Алишер Навоий номли боғ, Болалар боғи, Камолот боғи ҳамда Боғи Бобурда халқ сайиллари ўтказилди. Хиёбонлар, дам олиш масканлари яқинлари, фарзандлари билан шодиёнада иштирок этиш учун чиққан инсонлар билан тўлиб тошган. Боғишамолдаги “Боғи Бобур” масканида эл суйган санъаткорлар, туманларнинг халқ жамоалари, фольклор гуруҳлари иштирокида катта концерт дастури намойиш қилинди.\nЭътиборингизга, байрам шодиёналари акс этган фотолавҳаларни ҳавола этамиз.


Беларус президенти Александр Лукашенко ҳокимиятни ўз ворисларига эмас, балки президент сайловлари ғолибига топширишга ваъда берди. Шу билан бирга, Лукашенко муддатдан олдин лавозимидан кетмаслигини айтди.\nБеларус раҳбари Россия, Украина, Молдова ва Қозоғистон ОАВ вакиллари билан учрашувда бу ҳақда маълум қилди ва ҳокимиятнинг транзити сценарийсини қўлламаслигини, яъни уни ўз ворисларига топширмоқчи эмаслигини таъкидлаб ўтди.\n“Ҳеч қандай ворислар бўлмайди. Халқ кимни сайласа, шундай бўлади. Мен онт ичганман. Мен Беларус халқи қандай қарор қилса, шундай бўлишига ваъда берганман”, – деб айтган Лукашенко суҳбат давомида.\nБеларус раҳбари ўзининг муддатдан олдин истеъфога кетиши эҳтимолини қатъиян рад этган. “Мен тўсатдан президент ваколатларимдан воз кечиб юбормайман”, – деб айтган Лукашенко Қозоғистоннинг “Хабар” агентлиги журналистининг тегишли саволига жавобан.\nБеларус президенти Украинанинг “112.Украина” телеканали вакилининг Украина президенти Владимир Зеленский уни президент деб атамаслиги ҳақида айтган сўзларига украиналик ҳамкасби, авваламбор, ўзи ҳақида ўйлаб кўриши кераклигини айтган. “Унинг қўллаб-қувватланиши даражаси 70 фоиздан 22-30 фоизгача тушиб кетди. 1,5-2 йил ичида ўзига халқ томонидан ишончнинг шунчалик йўқолиши учун “устамон” бўлиш керак. Ким гапирса гапирсин, Зеленский оғзини очмасин”, – деб айтган Лукашенко.\nБеларус президентининг таъкидлашича, Беларус учун иқтисодиёт ва сиёсат масалаларида Россиядан бошқа муқобил вариант йўқ. “Қаерга боқма, Россиясиз бизга қийин бўлади”, – деб қўшимча қилган Лукашенко.\nБеларус етакчиси президент сайловларидан кейин ўз ваколатлари билан бўлишишга тайёрлигини, бироқ буни кўча босими остида эмас, конституцияни ўзгартириш орқали амалга оширишини айтган. Унинг таъкидлашича, конституцияга ўзгартиришлар киритиш режаси 2021 йил бошида бўлиб ўтадиган Умумбеларус халқ йиғинида муҳокама қилинади.


“Бирлик” яна рўйхатга олинмади\nТўлқин 5 январь куни Ўзбекистон Республикаси Адлия вазирлиги "Бирлик халқ ҳаракати" партиясининг рўйхатдан ўтиш тўғрисидаги аризасини рад этди. Бу ҳақда партия бош котиби Васила Иноятова маълум қилди.\nУнинг айтишича, вазирлик партияни рўйхатга олишдан иккинчи марта бош тортган. Биринчи марта партиянинг рўйхатдан ўтиш ҳақидаги аризаси ўтган йилнинг 27 октябрида рад этилган эди.\nВ.Иноятованинг таъкидлашича, Қорақалпоғистондан имзо тўпланмагани, баъзи имзолар қалбаки эканлиги, шунингдек, 1993 йилда қабул қилинган қонун асосида унинг ўзи бир вақтда икки ташкилотга – “Эзгулик” инсон ҳуқуқлари ташкилоти ва партияга раҳбарлик қилиши мумкин эмас, деган даъволар билан вазирлик “Бирлик”ни рўйхатга олмаган\nВ.Иноятова бу даъволар аслида партияни рўйхатга олмаслик учун баҳона эканини айтди. Унинг айтишича, у “Бирлик”нинг раҳбари эмас, балки бош котибидир. Партия раиси эса бошқа шахс.\nПартияни рўйхатдан ўтказишдан кўзланган асосий мақсадлардан бири 2004 йил охирларида Ўзбекистонда бўлиб ўтадиган парламент сайловида иштирок этиш эди. Шу боис, айни ўринда демак “Бирлик” сайловда иштирок этмайдими, деган савол кўндаланг бўлади.\nВ.Иноятованинг айтишича, партиянинг рўйхатдан ўтказилмагани унинг сайловда қатнашишига тўсиқ бўла олмайди. Чунки Ўзбекистон қонунчилигига кўра ташаббус гуруҳлари мустақил номзодлар кўрсатиш ҳуқуқига эга. Шу асосда бирликчилар сайловга тайёргарликни ҳозирдан бошлаб юборган. Хусусан, 2003 йил 10 ноябрда бўлиб ўтган партия марказий кенгаши йиғилишида сайловга тайёргарлик кўриш тўғрисида махсус қарор қабул қилинган. Айни пайтда жойлардаги сайлов округларида номзод кўрсатиш борасида ишлар олиб борилмоқда.


24 январь, 2021, 18:59\nТеглар:Женоа | Кальяри | А Серия | Шомуродов | Элдор Шомуродов\nИталия А Серияси 19-туридан ўрин олган "Женоа" - "Кальяри" баҳсининг иккинчи тайми бошланди. Учрашувни сайтимиз орқали матнли кўринишда кузатиб боришингиз мумкин. Матнли трансляцияни Абдулла Маннонов олиб боради.\nМаттиа Дестро 10'\nА Серия 19-тур\nБош ҳакам: Marco Di Bello\nУчрашув якунланди! "Женоа" ўз уйида минимал ҳисобда ғалабага эришди. Матнли трансляцияни Абдулла Маннонов олиб борди. Эътиборингиз учун раҳмат!\nАльберто Черрининг зарбаси дарвозанинг юқори қисмидан ўтиб кетди.\nБоягина захирадан майдонга тушган Пандевнинг кучли зарбаси ҳимоячилар томонидан блокланди.\nГабриеле Заппа сариқ карточка билан огоҳлантирилди.\n"Кальяри"да ўзгариш: Ража Наинголан ўрнига Гастон Перейро ўйинга қўшилди.\n"Кальяри" бурчакдан тўпни ўйинга киритиб беради.\nГабриэле Заппа жарима зарбасидан унумли фойдалана олмади.\nБаллардини навбатдаги ўзгаришни майдонга ташлади: Миха Зайц ўрнига Филиппо Мелегони ўйинга қўшилди.\nЭлдор Шомуродов алмаштирилди! Захирадан унинг ўрнига Марко Пьяца ўйинга қўшилди.\nДиего Годинда ўйиндан ташқари ҳолат қайд этилди.\nШомуродов дарвозага кучли зарба йўллади, бироқ ҳимоячи тўп йўлидан чиқди.\nБалон Бехрами тўп узатишда хатоликка йўл қўйди.\nЎзгариш: Жованни Симеоне ўрнига Альберто Черри ўйинга қўшилди.\n"Кальяри"да ўзгариш: Альфред Дункан ўрнига Рикардо Соттиль ўйинга қўшилди.\nШомуродовнинг жарима майдони ичига бўлган узатмаси ҳимоячилар томонилдан узоқлаштирилди.\nНавбатдаги ўзгариш: Кевин Стротман ўрнига Балон Бехрами майдонга тушди.\nБаллардини ўзгаришларни майдонга ташламоқда: гол муаллифи Маттиа Дестро ўрнига Горан Пандев ўйинга қўшилди.\n"Кальяри" аъзоси Разван Марин бурчакдан тўпни ўйинга киритиб беради.\nНаитан Нандеснинг узатмаси жуда кучли чиқди. Дарвозабон тўпни ўйинга киритиб беради.\nНаинголан ўз техникасини намойиш этди, бироқ бу натижага таъсир кўрсатмади.\n"Женоа"да ўзгариш: Мартин Чиборра ўрнига Жером Онгюен майдонга тушди.\nНаитан Нандеснинг берган зарбасини Перин қайтарди!\n"Кальяри" футболчиси Алфреде Дункан ҳужумда қўпол ҳаракат намойиш этди. "Женоа"га тўп қайтарилади.\n"Женоа" аъзоси Милан Бадель ҳужумда фол намойиш этди.\nДестронинг зарбасига бироз аниқлик етишмади.\nЭлдор Шомуродов тўпга қўли билан тегиб юборди, ҳакам ўйинни тўхтатди.\n1-бўлим якунланди! Танаффус.\nЖоао Педри ажойиб дриблинг намойиш этди, бироқ охирида барибир тўпни олдириб қўйди.\nУххх!!! Элдор Шомуродов жарима майдончаси ичига ажойиб тарзда ёриб кирди ва зарба берди! Бирозгина аниқлик бўлганида бу гол эди, бироқ тўп юқорилаб кетди!\nЖованни Симеоненинг жарима майдончаси ичига узатган тўпи блокланди.\n"Женоа" футболчиси Давиде Заппакоста узун узатма амалга оширди, бироқ тўпга эга чиқиш учун биронта шерик топилмади.\nНаинголан дарвозага бўлган йўлида сўнгги лаҳзада ҳимоячи томонидан тўхтатилди.\nРажа Наинголан жарима майдончаси ташқарисида тўпни қабул қилиб олди ва кучли айланма зарба берди! Тўп сал қолай деса дарвозага кириб кетарди! Бироқ устуннинг ёнгинасидан ўтиб кетди.\nБурчакдан келган тўпни Заппа боши билан дарвозага тўғирлади, хавфли вазият юзага келди. Тўп юқорилаб кетди.\nИван Радованович узун узатма амалга оширди, бироқ тўпга эга чиқиш учун унинг биронта шериги топилмади.\nУх!!! "Женоа" дарвозабони Маттиа Периндан ажойиб сейв! Жоао Педронинг ўта мураккаб зарбаси қийинчилик билан қайтарилди!\n"Женоа" аъзоси Кевин Стротман бурчакдан тўпни ўйинга киритиб беради.\nРажа Наинголаннинг узатмасини "Женоа" ҳимоячилари узоқлаштирди. Хавф осон бартараф этилди.\n"Кальяри" аъзоси Лука Чеппителли ўйин қоидасини бузди.\n"Кальяри" аъзоси Наитан Нандес сариқ карточка билан огоҳлантирилди.\nЗайцнинг жарима тўпидан унумли фойдаланиши "Женоа"га натижа олиб келмади, барибир рақиб ҳимояси кучли ўйнади.\nНаитан Нандес ("Кальяри") ўйин қоидасини бузди. Ҳакам "Женоа" фойдасига жарима зарбаси белгилади.\nБу фол жиддий бўлди. Боягина гол урган Дестро жуда қизишиб кетгани боис рақибини йиқитиб юборди ва сариқ карточка билан огоҳлантирилди.\n"Женоа" яна бир бор бурчакдан тўпни ўйинга киритиб беради.\nКришитонинг узатмаси меҳмонлар ҳимоячиси томонидан блокланди.\nМиха Зайц бурчакдан тўпни ўйинга киритиб берди, ҳимоячилар хавфли вазият юзага келтиришга ҳам қўйишмади.\nДестронинг зарбасини дарвозабон қайтарди, бурчак тўпи кўрамиз.\n"Женоа" футболчиси Чиборра жарима майдончаси ичига тўпни ажойиб тарзда етказиб берди, бироқ ҳимоячилар тўпни узоқлаштира олди.\nМеҳмонлар футболчиси Ликояннис жарима майдончаси ичига узатма амалга оширди, бироқ дарвозабон ҳаммадан эрта тўпга чиқиб келди.\nГООООООООООООООООООООЛЛЛ!!! "Женоа" ҳисобни очди! Элдор Шомуродов жарима майдончаси ичида тўпни қабул қилиб олди ва Стротманга узатди, Стротман эса зарбага қулай позицияда турган Дестрога тўпни оширди. Дестро эса дарвозани осонгина ишғол қилди! 1-0!\nРажа Наинголан пас амалга оширди, бироқ тўпга эга чиқувчи футболчи топилмади.\n"Кальяри" аъзоси Диего Годин қанотдан узатилган тўпни боши билан дарвозага тўғирлади, тўп бироз юқорилаб кетди.\n"Кальяри" бурчак тўпидан хавфли вазият юзага келтира олмади.\n"Кальяри"нинг ҳужумини ҳимоячилар бир амаллаб зарарсизлантиришди. Тўп бурчакдан ўйинга киритиб берилади.\nБаллардини шогирдлари тўпни назорат қилмоқда. Рақиб хатоси пойланяпти.\n"Женоа" бурчак тўпидан хавфли вазият ярата олмади. Қарши ҳужум.\nИталия А Серияси 19-туридан ўрин олган "Женоа" - "Кальяри" баҳси бошланиш арафасида. Ҳамюртимиз Элдор Шомуродов ўйинни асосий таркибда бошлайди. Ўйинни сайтимиз орқали матнли кўринишда кузатиб боришингиз мумкин. Матнли трансляцияни Абдулла Маннонов боради.


Мирзиёев: тадбиркорнинг ривожланишига давлат идоралари йўл қўймаяпти - 22.12.2017, Sputnik Ўзбекистон\nПрезидент бозор иқтисодиёти шароитида кенг, тенг ва ҳалол рақобат муҳитини яратиш кераклигини таъкидлади ҳамда икки йил давомида тадбиркорларни текшириш ман... 22.12.2017, Sputnik Ўзбекистон\n13:25 22.12.2017 (янгиланди: 13:26 22.12.2017)\n© Sputnik / Рамиз БахтияровПосетители расматривают футболки на Международной хлопковой выставке в Ташкенте\nТОШКЕНТ, 22 дек – Sputnik. Ўзбекистон президенти Шавкат Мирзиёев Олий Мажлис Сенати ва Қонунчилик палатаси аъзоларига Мурожаатномасида мамлакатда тадбиркорлик фаолиятининг фаол ривожланмаётганганига эътибор қаратди. Бу ҳақда Sputnik мухбири хабар бермоқда.\n"Ўзбекистонда нима учун тадбиркорлик ривожланмаяпти? Тадбиркорнинг ривожланишига давлат идоралари йўл қўймаяпти. Жойларда амалдорлар фақат ўз шахсий манфаатларини ўйлаб иш кўрмоқда", деди Мирзиёев.\nПрезидент давлат арбоби Уинстон Черчиллнинг "Баъзилар тадбиркор деганда соғин сигирни, фақат баъзилар оғир аравани тортаётган меҳнаткаш отни тушунади", деган сўзларини мсиол қилиб келтирди.\n"Импорт қилинадиган маҳсулотларни олиб кириш ҳуқуқи айрим гуруҳлар қўлига тўпланиб, мўмай даромад манбаига айланганини оқлаб бўлмайди. Баъзи корхоналарга имтиёзлар бериш орқали монополияга йўл қўйдик", деди Ўзбекистон раҳбари.\nПрезидент бозор иқтисодиёти шароитида кенг, тенг ва ҳалол рақобат муҳитини яратиш кераклигини таъкидлади ҳамда икки йил давомида тадбиркорларни текшириш ман этилишини таклиф қилди.


Усэйн Болт Олимпиада очилиш маросимида қатнашмаганини дангасалик билан тушунтирди\n21:07 / 06.08.2016\nЯмайкалик машҳур спринтер, 6 карра Олимпия чемпиони Усэйн Болт Рио-де-Жанейродаги Олимпиада очилиш маросимида қатнашмаганини дангасалиги билан тушунтирди. Унинг бу сўзларини The Telegraph нашри келтирди.\n"Мен жуда дангаса йигитман, кеча ҳеч нарса қилгим келмади", деб айтди Болт.\nНашр Болтнинг маросимда пайдо бўлмаганининг асл сабаби Олимпиаданинг бошқа иштирокчилари томонидан унга ортиқча эътибор қаратилиши бўлгани ва юлдуз шу сабабли маросимда иштирок этмаганини тахмин қилди. Спринтер жорий Олимпиаданинг бош юлдузларидан бири ҳисобланади.\nАввалроқ Болт Рио Олимпиадаси у учун охиргиси бўлишини айтганди. 29 ёшли югурувчи 2017 йилги жаҳон чемпионатидан кейин фаолиятини якунламоқчи.\nБолт Пекин ва Лондондаги Олимпиадаларда умумий ҳисобда учта йўналишда: 100 ва 200 метр ҳамда эстафета югуришда 6 та олтин медални қўлга киритган. Лондондаги Олимпиадада Болт Ямайка терма жамоасининг байроқдори бўлган.


Афоризмлар ҳақида | www.ziyouz.uz\nБош саҳифа ҲикматномаТафаккур гулшаниАфоризмлар ҳақида\nШунақанги лўнда ҳикматли сўзлар ёки мақоллар борки, уларни ҳамма билади ва ҳамма фойдаланади. Агар бундай ҳикматли сўзларга барча кишилар ишонишмаганда эди, улар асрлардан-асрларга ўтиб келмасди.\nЛўнда фикрлаш халққа хос…\nМен мақоллардан жуда кўп нарсани, бошқача қилиб айтганда,— лўнда фикрлашни ўрганганман.\nИнсон тафаккури ва тажрибасининг боқий хазиналари минг йиллар оша сўзда жамланади ва абадул-абад яшайди.\nКўчирмалар, нодир фикрлар ва шу сингарилар серқирра шишага қиёс — улар ёзувчиларнинг асарларида сочилиб ётган ақл, билим ёғдуларини бир ерга жамлайди ва бу ёғдуларни ўқувчи онгида ўзгача куч ва жонли тарзда мужассамлаштириб беради.\nАйрим фикрлар бир ерга жамланган нур оқимидек одамни у қадар чарчатмайди.\nАфоризмлар — фалсафий мушоҳадаларни ифодалашнинг деярли энг қулай шаклидир.\nАхлоқ узундан-узун гап, насиҳатгўйликдан кўра ихчамгина ҳикматли сўзларда яхши ифодаланади.\nАфоризмлар ҳаёт дарахтида етилган мевадек бўлиши керак.\nАфоризмлар — ихчам шаклдаги донолик, фикр ва туйғулар жавҳари.\nМақоллар улкан маънонинг уч-тўрт оғиз сўз билан ифодаланган шаклидир.\nЖамики ҳикматли сўзларда тугаллик маълум даражада қисқа ифода шаклига қурбон берилади.\nАқл фикрнинг бир тутамгина нури ва ёғдусини тўплаб олиб, шу беозор лаззатни ҳамма нарсани системага солиш ва ҳамма нарсани муҳокама қилиш касали билан хароб этмагани ҳолда ундан завқланган маъқул.\nШундай фикрлар борки, уларни бениҳоя кенг маънода қўллаш мумкин; шу сабабдан бундай фикрлар қанчалик кўпчиликка мос шаклда ифодаланган бўлса, ақл ва юракка шунчалик кўп озиқ беради, улар шу даражада чуқур ҳис этилган фикрлар бўлиб чиқади.\nАхлоқий афоризмлар маънавиятдаги мустаҳкам негизларни, инсон фаолияти ва онгидаги сабр-бардош асосларини белгилаб берувчи ҳаётий мажбуриятларни, турмуш донишмандлиги, нуқтаи назарларни қисқа шаклда баён этади.\nКлассиклардан ўрганиш ажойиб натижа беради, дарвоқе, уларда ҳаммавақт нимадир учрайдики, у миянгга қаттиқ ўрнашиб қолади, қон ва жисмингга ўтади.\nМутафаккирларнинг фикрлари билан танишиш мия учун тенгсиз машқ: ақлга ақл қўшади ва фикрни чархлайди.\nМухтасар ифодаланган ўткир фикрлар ҳаётни яхшилашга кўп хизмат қилади.\nТеран фикрлар — ақлга ўрнашган пўлат михдек, уларни суғуриб бўлмайди.\nСўзлар — асрга, фикрлар эса асрларга татийди.\nЛўнда ҳикматли сўзлар кишиларнинг миясига сингиб қолади, илдиз отиб, гуллайди, ҳосил беради ва ҳамиша таъсир кўрсатиб боради.\nФикр, ва ҳикматли сўзлар, хонани безаб турган гул сингари кўнгилни безайди.\nГўзал ташбеҳлар гўзал фикрга ярашиб, уни авайлаб туради.\nҲикматли сўз китоблари ақлнинг мустақил фаолиятига нафақат тазйиқ ўтказади, аксинча, мустақил фаолиятга чорлайди.\nЛўнда фикрларнинг афзаллиги шундаки, улар жиддий китобхонни ўзича ўйлашга мажбур этади.\nАксари ҳолларда ёшларнинг мен бировнинг ақли билан яшамайман, деган гапларини эшитасан. Ўйлаб кўрилганларни ўйлаб ўтириш сенга не ҳожат? Тайёрини олиб, олға кетавер. Инсониятнинг қудрати шунда.\nЎзи билан ўзи ўралашиб, ҳеч кимни тан олмай қўйганларга таъна бўлмасину, яхши фикр қаердан олинганидан қатъий назар, ўзингнинг нодон фикрингдан кўра афзалроқдир.\nМен, айниқса, зиддиятли ҳодисаларга синчковлигимни уйғотувчи ва ўша зиддиятларни ҳал этиб берувчи ҳар турли ихчам ҳикматли сўзларни қадрлайман.\nАқлли одам доимо буюк кишилар синовидан ўтган йўлни танлаши ва энг ажойиб шахсларга тақлид қилиши керак, чунки у мабодо ўша буюклик даражасига кўтарилолмаган тақдирда ҳам ҳар нечук қиттай бўлсада, унинг ёғдусини эмади.\n← Аввалги Аввалги Маданиятнинг ворисийлиги ҳақида\nКейинги → Кейинги: Ватан ва ватанпарварлик ҳақида


Эзгулик, албатта, қайтади!\nБутун инсониятни кутилмаган вазиятга солиб қўйган коронавирус пандемияси бугунги кунда жаҳон ҳамжамиятида ҳам жиддий ташвиш уйғотди. Натижада жаҳон миқёсида ишлаб чиқариш, маҳсулотлар экспорти ва импорти деярли тўхтади. Жумладан, мамлакатимизда эълон қилинган карантин туфайли фуқароларнинг уйидан чиқмаслиги тўғрисидаги тавсиялар бир қатор соҳалар қатори потенциал донорлар ва қон топширувчиларга ҳам ўз таъсирини ўтказмай қолмади. Бу борадаги ишларни жадаллаштириш, давр талабидан келиб чиқиб, фуқароларга тиббий ёрдам кўрсатиш учун қон заҳираларини кўпайтириш мақсадида мамлакатимизда “Эзгулик, албатта, қайтади” шиори остидаги каби хайрия донорлик акцияси ўтказилмоқда.\nДонор сўзи лотинчадан таржима қилганда «туҳфа қилмоқ» деган маънони англатади. Чунки донор ўз қонини бериш орқали жамиятдошининг ҳаётини сақлаб қолиши, унга янги ҳаёт туҳфа қилиши мумкин. Ҳар куни минглаб инсонлар донор қонига муҳтож бўлади. Қонни сунъий тарзда ишлаб чиқишнинг имкони бўлмагани сабабли, беғараз қон топшириш беморларга ёрдам беришнинг, инсонларга яхшилик қилишнинг ягона манбаидир.\nҚонга муҳтож беморларга кўмак бериш мақсадида, Тошкент шаҳар божхона бошқармаси ташаббуси билан “Чуқурсой техник идора” темир йўл чегара божхона пости ходимлари кўнгилли равишда қон топширдилар.\nЭзгуликнинг ёрқин намунаси бўлган бу каби тадбирлар беморлар дардига шифо топиш, уларни соғлом ҳаётга қайтаришда муҳим аҳамият касб этади.\nҚон топшириш инсоннинг инсонга ҳадя этган энг олий даражадаги совғасидир. Ҳаёт ҳадя этиш – савоб ишнинг энг олий ифодаси ҳам саналади. Шундай экан савоб ишни амалга оширишга кечикмайлик. Умуман олганда, донорлик ҳар қандай инсон қилиши мумкин бўлган оддий, лекин олий қаҳрамонликдир. Қон донорлиги ─ жамият саломатлиги учун берилиши мумкин бўлган беғараз ёрдам. Бу яхшилик, албатта, бир куни қайтади...


Энг фойдали меванинг ҳам зарарини топишди - Zamin.uz\n10:50 / 18.08.2020\nЭнг фойдали меванинг ҳам зарарини топишди\nЎртача катталикдаги битта олма бир сантиметр қалинликдаги нон (буханка) кучини беради. Шу боисдан ҳам бу мевани ҳаддан ташқари кўп истеъмол қилиш семиришга мойил, қандли диабетга чалинган инсонларга мумкин эмас. Бу ҳақда «РИА Новости» ёзмоқда.\nҚолганларга эса нафақат мумкин, балки фойдали: кунига икки-учта олмани овқатдан сўнг еб туриш кислород очлигини бартараф этиб, юрак-қон томир хасталиги бор инсонларнинг муаммоларини аритади, дейишмоқда диетолог ва эндокринологлар.\n«Олманинг энг катта афзаллиги шундаки, у ўзида темир моддаси йиғиш бўйича мутлақ чемпион. Темир эса қон ҳосил бўлиши, аъзоларимиз ва ҳужайраларимизни кислород билан таъминловчи ва тўйинтирувчи қизил қон таначалари — эритроцитлар миқдори етарли даражада бўлиши учун зарур», — дейди врач-эндокринолог, тиббиёт фанлари номзоди Залина Гусова.\nОлманинг пўстлоғидаги фитокимёвий моддалар яллиғланишларда шифо бўлади. Қолаверса ундаги пектин овқат ҳазм бўлишини осонлаштиради.\nБу мева таркибидаги микроэлементлар ва витаминлар инсон териси, тирноқлари ва сочлари саломатлиги учун кони фойда.\n«Олма данаги таркибида жуда кўп миқдорда йод бор. Шу билан бирга синил кислотаси ҳам. Шу боис ҳам кунига уч-тўрттадан ортиқ олма данаги организмга тушишига асло йўл қўйманг», — таъкидлайди мутахассис. “Замин” янгиликларини “Twitter”да кузатиб боринг\nТарвузнинг соч ва тери учун ТОП 5 фойдали хусусияти\n27-07-2020, 07:30, Ҳаёт тарзи\n23-05-2020, 15:00, Ҳаёт тарзи\n24-02-2020, 18:30, Ҳаёт тарзи\n28-10-2019, 13:43, Ҳаёт тарзи\nКимлар банан ейиши мумкин эмаслигини биласизми?\n19-04-2019, 16:30, Ҳаёт тарзи


НУРОБОДНИНГ КУЧ-ҚУДРАТИ ОШМОҚДА - Ўзбекистон овози газетаси\nСАНОАТ ВА ҚИШЛОҚ ХЎЖАЛИГИ\nТуманимизда бугун амалга оширилаётган ислоҳотларни, ўзгариш ва янгиланишларни яқин ўтмишда хаёлимизга ҳам келтира олмасдик. Башорат қилишни ҳам ақл бовар қилмасди. Бироқ бугунги тарихий ўзгаришлар афсона эмас, ҳақиқат. Гапни кўпайтирмай аниқ рақамларга эътиборингизни қаратмоқчиман.\nПрезидентимизнинг 2020 йил 9 январдаги Қарори билан 2020 йилда туманимизда 10,0 млн. доллар миқдорида тўғридан-тўғри хорижий инвестициялар ўзлаштирилиши режалаштирилган бўлиб, жорий йил якуни билан ушбу режа 102,5 фоизга бажарилиши таъминланди. Жумладан, “Мароканд цемент инвест” МЧЖ ҚК томонидан қурилиш материаллари ишлаб чиқариш лойиҳаси доирасида 6,3 млн. долларлик ҳамда “Шелкова Агрохим Ўзбекистон” МЧЖ ҚК томонидан кимёвий дори воситалари лойиҳаси доирасида қиймати 1,2 млн. долларлик асбоб-ускуналар, “Нуробод агрокултирал технология” МЧЖ ҚК томонидан 245 минг доллар миқдорида тўғридан-тўғри хорижий инвестициялар шаклида жалб қилинди.\nЎтган даврда туманнинг ташқи савдо айланмаси 30,6 млн. долларни ташкил этиб, унинг таркибида экспортнинг ҳажми 1,5 млн. доллар, импорт ҳажми 29,1 млн. долларни ташкил этмоқда. Ўтган йилнинг мос даврига нисбатан экспорт 185,8 фоизга ўсган бўлса, импорт ҳажми эса 94,4 фоизга камайган.\nБугунги кунга қадар 4 млн 800 минг АҚШ доллари миқдорида маҳсулотлар экспорти амалга оширилиб, 3,4 млн. долларлик саноат ҳамда 1,4 млн. долларлик қишлоқ хўжалик маҳсулотлари экспорт қилинишига эришилди.\nБундан ташқари, жорий йилда 3 та янги корхона экспорт фаолиятига жалб қилиниб, улар томонидан 200 минг доллардан ортиқ маҳсулотлар экспорт қилинди. Шунингдек, туманда экспорт географияси кенгайиб, экспорт қилинаётган давлатлар сони 8 тадан 14 тага (Украина, Эрон, Арманистон, Ҳиндистон, Бирлашган Араб Амирлиги, Грузия ва бошқа давлатлар), экспорт қилинаётган маҳсулот турлари эса 22 тадан 38 тага кўпайди. 2021 йилда эса 7 млн. долларлик экспорт ва 12 млн. долларлик инвестиция маблағлари жалб қилиниши прогноз қилинмоқда.\n2020 йил учун шаклланган 45 та лойиҳа доирасида 113,3 млрд. сўмлик (шундан 46,3 млрд. сўм ташаббускорлар ўз маблағлари, 67,0 млрд.сўм банк кредитлари, хорижий кредитлар ва инвестициялар) инвестициялар ўзлаштирилишига эришилди ҳамда 441 та янги иш ўрини яратилди. Мазкур лойиҳалар амалга оширилиши ҳисобига 6,8 млрд.сўм бюджетга қўшимча маблағлар жалб қилиниши таъминланди. Жумладан, “Теспак инвестмент” МЧЖ томонидан қиймати 8,5 млрд. сўмлик бўлган йиллик 29,3 минг дона биметалл радиаторлар ишлаб чиқариш лойиҳаси ишга туширилиб, 20 та янги иш ўрини яратилди. “Фокс пипес инноватцион” МЧЖ томонидан қиймати 7,8 млрд. сўмлик бўлган йиллик 140 минг п/метр ПВХ қувурлари ва фитинглари ишлаб чиқариш лойиҳаси ишга туширилиб, ҳозирча 10 та янги иш ўринлари яратилди. “Гамма виндовс систем” МЧЖ томонидан қиймати 21,1 млрд. сўмлик, йиллик қуввати 1,5 млн. п/метр поливинилхлорид профиллари ишлаб чиқариш лойиҳаси ишга туширилиб, 57 та янги иш ўрин яратилди.\n2017 йилнинг 12 январида Ўзбекистон Республикаси Президентининг фармони асосида туманимизда “Ургут” эркин иқтисодий зонаси ташкил этилган эди. Туман худудининг “Сазаған” массивидан 360 гектар ер майдони ажратилган бўлиб, ҳозирги кунда “Ургут” эркин иқтисодий зонасида 6 та инвестор томонидан 12 та лойиҳа амалга оширилди. Бугунги кунда улар томонидан 146,2 млрд. сўмлик саноат маҳсулотлари ишлаб чиқарилиб, 422 та доимий иш ўрини яратилган. Келгуси йилда ҳам мазкур ҳудудда қиймати 240 млрд. сўмлик 4 та йирик лойиҳа амалга оширилиши кўзда тутилмоқда.\nШунингдек, умумий майдони 3,5 гектар бўлган “Нуробод МТП” Кичик саноат зонаси ташкил этилган бўлиб, ушбу саноат зонасида қиймати 5,9 млрд. сўмлик жами 2 та лойиҳа амалга оширилди ҳамда 27 тадан ортиқ янги иш ўрини яратилди.\n2021 йилда “Титанстрой” МЧЖ томонидан тайёр темир бетон маҳсулотлари ишлаб чиқариш лойиҳаси амалга оширилади. Натижада, 5,3 млрд. сўмлик қўшимча қувватлар яратилиб, бюджетга 86 млн. сўмлик солиқ маблағлари тушади 15 та янги иш ўрини яратилади.\nТуманда жорий йилда маҳаллийлаштириш дастури доирасида 2 та лойиҳа амалга оширилди. “Фокс пипес” МЧЖ томонидан импорт ўрнини босувчи экспортбоп маҳсулотлар ишлаб чиқарилиши йўлга қўйилди. Улар томонидан жорий йилнинг 11 ойлигида 41,7 млрд. сўмлик, 706 мингдан ортиқ бирликдаги маҳсулотлар ишлаб чиқарилди. Импорт қисқартирилиб, маҳаллийлаштириш даражаси 47,2 фоизни ташкил этди.\nТуманимизда 2021-2022 йилларда саноат йўналишида 12 та лойиҳа, қишлоқ хўжалигида 31 та лойиҳа, хизмат кўрсатиш ва сервис йўналишини 5 каррага ошириш лойиҳалари шакллантирилган бўлиб, уларнинг ишга тушиши натижасида 849 та янги иш ўрни яратилади. Ишлаб чиқариладиган маҳсулотлар натижасида республикамизга бошқа давлатлардан импортнинг камайишига ва экспорт қилиш имкониятининг ортишига эришилади ҳамда 11,7 млн. доллардан ортиқ инвестициялар киритилади.\nҚишлоқ хўжалиги соҳасида туманнинг Амир Темур массивидан Жом аҳоли массивигача бўлган, ҳудудлардан оқиб ўтувчи "Эски Анҳор" канали ёқасида самарасиз 4057 гектар ер аниқланиб, мазкур лалми ер майдонида интенсив боғ ва токзорлар яратилади. Мисол учун, "Сазағон шахризода боғлари" МЧЖ томонидан 200 гектарлик боғ, "Дўстлар меваси" МЧЖ томонидан 70 гектар боғ барпо этиш ишлари бошланган.\nЖорий йилда чорвачилик йўналишида умумий қиймати 1,1 млрд. сўмлик 2 та янги лойиҳа амалга оширилди. "Раззақов Акмал балиқлари" МЧЖ томонидан 200 бош, "Сориқтош чорваси" МЧЖ томонидан 500 бош наслли қўй олиб келинди. Боғдорчилик йўналишида 415 гектар майдонда 12 та лойиҳа амалга оширилиб, 121 та янги иш ўрини яратилди. Жумладан, “Утаева Саодат она" МЧЖ томонидан 18 гектар, "Марварид Қуалитес" МЧЖ томонидан 20 гектар, "Нуробод янги тармоқ хизмати" МЧЖ томонидан 40 гектар интенсив боғлар ташкил этилди. 2021 йилда қишлоқ хўжалиги йўналишида истиқболли 31 та лойиҳа амалга оширилади. Тумандаги тижорат банклари томонидан 534 та лойиҳага 15,1 млрд. сўмлик кредит маблағлари ажратилди. Уларнинг 2,1 млрд. сўми 93 та хотин-қизларга, 1,6 млрд. сўми эса 46 нафар ёшларга ажратиб берилди.\nОлиб борилган иқтисодий ислоҳотлар, тадбиркорлик фаолияти учун қулай муҳит яратилиши, саноат ва хизмат кўламини ривожлантириш натижасида туман бюджетининг умумий даромадлари (контингент) режага нисбатан қўшимча 7,6 млрд сўмга ошириб бажарилди. Маҳаллий бюджет харажатларини оптималлаштириш ҳисобига умумтаълим мактабларидаги мавжуд буржуйка печларини замонавий иситиш тизимига алмаштириш учун 569 млн. сўм маблағ сарфланди. Шунингдек, халқ таълими тизимидаги 10 та умумтаълим мактабларига янги қўшимча бино ва филиаллар қурилди.\nТумандаги ишсиз фуқароларни касб-ҳунарга ўқитиш орқали кичик бизнес, оилавий тадбиркорлик, ҳунармандчилик ва касаначиликни қўллаб-кувватлаш ва ривожлантириш бўйича 1-сон касб-ҳунарга ўқитиш масканида 135 нафар, уста-шогирд мактабида 36 нафар ўқувчи қайта касбга ўқитилиб, бандлиги таъминланди.\nБугун ҳаёт кўрсатмоқдаки, рақамли технологиясиз узоққа бориб бўлмайди, ривожланиб бўлмайди.\nДавлатимиз раҳбари томонидан 2020 йилнинг 5 октябрида қабул қилинган “Рақамли Ўзбекистон-2030” стратегиясини тасдиқлаш ва уни самарали амалга ошириш чора-тадбирлари тўғрисида”ги фармони барча тармоқларда ва ҳудудларда рақамли технологияларни кенг жорий этиш имкониятини яратиб берди, десак муболаға бўлмайди. Фармон билан мазкур соҳада туманимизда 2020-2022 йилларда амалга ошириладиган ишлар аниқ белгилаб олинди ва туманни рақамли технологиялар бўйича намунали ҳудудга айлантириш белгиланди. Ахборот технологиялари телекоммуникация инфратузилмасини янада ривожлантириш учун 21 та лойиҳа амалга оширилиши режалаштирилган. Мобиль алоқа операторларининг 4 та янги база станциялари ўрнатилиб, аҳоли масканларининг 86,5 фоизи мобиль алоқа ва 64,5 фоизи мобил интернет хизматлари билан қамраб олинди;\nШунингдек, 76 та халқ таълими объектларининг 14 тасига, мактабгача таълим объектларининг 7 тасига, тиббиёт муассасаларининг 6 тасига оптик толали алоқа линиялари қурилиб, юқори тезликдаги Интернет хизматларидан фойдаланиш имконияти яратилди, дастурий таъминот билан таъминланди. Рақамли технологиялар ўқув маркази ташкил этилиши режалаштирилган.\n“Наврўз” маҳалласида барпо этилган шинам ва барча замонавий шарт-шароитларга эга бўлган кўп қаватли уйлар фойдаланишга топширилди. Ногиронлиги бўлган шахслар, оғир ижтимоий вазиятга тушиб қолган аёллар, кам таъминланган уй-жойсиз фуқаролардан 10 нафарига дастлабки тўлов пуллари тўлаб берилди. Шунингдек, 14 нафар меҳнат мигранти оиласи, ёш оилалар ва уй-жойга эҳтиёжманд фуқаролар ҳам мазкур хонадонларга кўчиб ўтди. Туман маҳаллий бюджет маблағлари ҳисобидан Нурафшон маҳалласига янги бино қуриб берилди. Аработа маҳалласида эса 25 ўринли мактабгача таълим муассасаси қурилди. Бундан ташқари, ҳашар йўли билан Меҳнаткаш, Ўртабўз, Олтинсой, Бошқудуқ МФЙларга янги бино қуриб битказилиб, Сарикул, Лолазор МФЙларнинг янги бинолари қурилиши давом этмоқда.\nИчимлик сувисиз аҳоли ҳаётини тўла-тўкис қилиб бўлмайди. Яқин-яқингача кўплаб аҳоли пунктлари ичимлик сувига зор эди. Бир қишлоққа қувур тортилиб, сув келтирилса, воқеа ҳисобланарди. Бу иш осон эмасди-да. Бугун кўплаб қишлоқларга ичимлик суви олиб келинмоқда.\nТуман аҳолисини тоза ичимлик суви билан таъминлаш бўйича 2020 йилда Олға, Хазармали, Аработа маҳаллаларида янги сув иншооти қуриш учун бюджетдан қўшимча маблағлар ажратилиб, 2 мингга яқин хонадон тоза ичимлик суви билан таъминланди. Бугунги кунда яна 2 км. ичимлик сув тармоғини тортиш учун керакли бўлган қувурлар келтирилиб, туман ҳокимлиги ташаббуси билан қазиш ва ўрнатиш ишлари амалга оширилмоқда. “Самарқандсувтаъминот” МЧЖ Нуробод туман филиали томонидан Нурбулоқ-Чимбой сув иншоотида қуввати паст бўлган сув ҳайдаш насоси ўрнига янги кўрсаткичли, Ҳиндистонда ишлаб чиқарилган насос ўрнатилди. Эндиликда сув олиш қуввати 3 баробар ошиб, Нурбулоқ ва Пўлатчи маҳаллаларидаги 10 мингдан ортиқ аҳолини тоза ичимлик суви билан таъминлаш имконияти яратилди. Бундан ташқари, “Наврўз” МФЙдаги 3 та кўп қаватли уйларни ичимлик сув тармоқлари ва канализация тизимига 1,4 км. тармоқ ҳамда ичимлик сувларини кўтариб берувчи насос станцияси қурилиб фойдаланишга топширилди.\nЖанубий кон бошқармасига қарашли, узунлиги 45 км. бўлган Дамхўжа — Нуробод ичимлик сув етказиб берувчи сув тармоғи 7 йилдан буён ишлатилмасдан, яроқсиз аҳволга келиб қолган эди. Мазкур тармоқнинг таъмирланиши натижасида Нуробод шаҳарчаси ва яна 9 та аҳоли пунктларининг 20 мингдан зиёд аҳолиси марказлашган сифатли ичимлик суви билан таъминланишини инобатга олиб, бу бўйича тахминий қиймати 45 млрд. сўм бўлган лойиҳа таклифлари ишлаб чиқилди ва юқори ташкилотларга тақдим қилинди. 2021 йилда марказлашган инвестиция маблағлари ҳисобидан 3 та умумтаълим мактаблари, яъни, 13- ва 61-мактаблар капитал таъмирланиб, қўшимча бинолар қурилади. 7 та мактаб филиаллари янгидан қурилади, 2 та ҚВП янгидан таъмирланади, 1 та МТТ ва 20 та оилавий боғчалар қурилиб ишга туширилади.\nАҳолини иш билан таъминлаш ижтимоий ҳимоянинг энг муҳим воситаси. Аммо ҳозирги, айниқса, бу йилги мураккаб шароитда ижтимоий ёрдамга муҳтож одамларни қўллаб-қувватлшага алоҳида эътибор қаратдик.\n2020 йил давомида 667 та доимий янги иш ўринлари яратиш режалаштирилган бўлиб, амалда мингтага етказилди ёки режа 150 фоизга бажарилиши таъминланди. 2021 йилда ушбу кўрсаткични 1750 тага етказиш режалаштирилган. Аҳолини ижтимоий қўллаб-қувватлаш мақсадида моддий ёрдам ва кўмакка муҳтож оилалар рўйхати, яъни “Темир дафтар” шакллантирилди. 1976 та ижтимоий ҳимояга муҳтож бўлган камбағал оилалар рўйхатга олиниб, “Темир дафтар”га киритилди. Сектор раҳбарлари, корхона ва ташкилотлар, тадбиркорлик субъектларининг саъйи ҳаракатлари билан Халқ депутатлари туман Кенгашининг сессиясида оилаларнинг ўз розиликлари ва сектор раҳбарларининг тавсияномасига кўра 1015 та оила камбағаллик рўйхатидан чиқарилди. Бугунги кунда камбағал деб қайд этилган 961 та оила ногиронлиги ва бошқа сабабларга кўра, “Темир дафтар” рўйхатида қолмоқда. Келгуси йилнинг ярим йиллигида 495 та оиланинг 511 та меҳнатга лаёқатли аъзолари иш билан таъминланиб, уларни камбағаллик рўйхатидан чиқариш бўйича Халқ депутатлари туман Кенгашига таклифлар киритилиши режалаштирилган. Пандемия даврида 1789 та камбағал оилага жами 1,7 млрд. сўм бир марталик нақд пул маблағлари берилди. “Саховат ва кўмак” умумхалқ ҳаракати доирасида 2,2 млрд. сўмлик асосий турдаги озиқ-овқат маҳсулотлари тарқатилди. Бундан ташқари, маҳаллий бюджет маблағлари ҳисобидан 3 та тез тиббий ёрдам машинаси, 42,0 млн. сўмлик 20 та ногиронлик аравачалари ҳамда тиббий реабилитация жиҳозлари олиб берилди.\n2020 йилнинг ўтган даврида туманда 56 нафар ёлғиз аёл, 140 нафар оғир ижтимоий вазиятга тушиб қолган хотин-қизлар рўйхати шакллантирилди. 37 нафари ишсиз хотин-қизларнинг бандлигини таъминлаш дастурига киритилган бўлиб, ҳозирда 31 нафар хотин-қизларнинг бандлиги таъминланди. 2018-2020 йилларда уй-жой шароитини яхшилашга муҳтож бўлган 20 нафар, шундан 18 нафари ногиронлиги бўлган хотин-қизларга бошланғич тўловларсиз уй-жойлар ажратилди. Ҳомийлар томонидан ҳам хотин-қизлар бандлигини таъминлаш мақсадида камбағаллик рўйхатида бўлган, ишсиз 18 нафар хотин-қизга замонавий тикув машиналари топширилди. 60 нафар хотин-қиз касб-ҳунарга ўқитилди.\nЁШЛАР ва СПОРТ\nЁшлар саломатлиги ва соғлом турмуш тарзини спортсиз тасаввур этиб бўлмайди.\nТумандаги 38 та ёпиқ ва 211 та очиқ спорт иншоотлари қайта хатловдан ўтказилиб, соат 16-00 дан 23-00 гача аҳолига бепул фойдаланиш учун берилиши белгиланган. Қиймати 4,4 млрд. сўмлик спортнинг барча турлари билан шуғулланиш имкониятига эга ёпиқ турдаги “Болалар спорт мажмуаси” қурилиб фойдаланишга топширилди. Бугунги кунда ушбу мажмуада спортнинг тўққиз тури бўйича белгиланган режа-графиклар асосида тумандаги маҳаллаларда жамоалар шакллантирилиб, мусобақалар ўтказилмоқда.\nТуманимизда сўнгги уч йилда 46 нафар спортчи Ўзбекистон чемпионлигини қўлга киритишди. Уларнинг 12 нафари спортнинг кураш, 27 нафари қўл жанги, 2 нафари гандбол, 3 нафари волейбол, 2 нафари эса белбоғли кураш тури бўйича ғолибликни кўлга киритди. Бугунги кунда туманда тадбиркорлар томонидан 20 га яқин министадионлар ташкил қилинган бўлиб, ҳозир шароит ва имкониятлардан келиб чиққан ҳолда бундай турдаги спорт иншоотларини кўпайтириш сектор раҳбарлари олдидаги муҳим вазифа бўлиб турибди.\nЯнги йил байрами арафасида лойиҳа қиймати 2,6 млрд. сўмлик “Ёшлар маркази” биноси фойдаланишга топширилади. Бундан ташқари, туманда 2020-2021 йиллар давомида ёшлар билан ишлашнинг янгича тизимини жорий этиш бўйича чора-тадбирлар Дастури асосида 4,6 млрд. сўмлик маблағнинг кенг мақсадли йўналтирилиши кўзда тутилган.\nХуллас, ютуқларимиз ўзимизники. Бироқ олдинда катта вазифалар, ҳал этилиши лозим бўлган вазифалар турибди. Короновирус пандемияси сабабли баъзи режаларимиз тўлиқ бажарилмади. Янги — 2021 йилда ҳар қачонгидан ҳам ғайрат билан ишлашимиз керак бўлади.


Туркистон вилояти Полиция департаменти раҳбари Қ. Далбеков вилоят ҳудудидаги чеклов ҳақида фуқароларга тушунтириш мақсадида блок-постларга борди.\nЮртимизда фавқулодда вазият жорий этилиши муносабати билан Туркистон вилоят полиция департаментининг хусусий таркиби кучайтирилган режимга кўчди. Коронавирусли инфекциянинг олдини олиш мақсадида вилоятда 76та блок-пост ўрнатилиб, уларда кеча-кундуз шифокорлар ва полициячилар ишламоқда. Шунингдек, иккита блок-пост республика аҳамиятидаги йўлларга ўрнатилган.\nПолиция ходимлари автотранспорт оқимини, шифокорлар – ҳайдовчилар ва йўловчиларнинг саломатлигини назорат қилишмоқда.\n– Полициячилар фавқулодда вазият режими бузилишининг олдини олиш, жамоат тартибини бузган фуқароларни жавобгарликка тортиш, жиноятчиликка йўл қўймаслик ва аҳоли хавфсизлигини таъминлаш каби ишларни бажаришмоқда. Фавқулодда ҳолат жорий этилгандан буён ходимларимиз томонидан 84 нафар тартиббузар маъмурий жавобгарликка тортилди. Вилоят фуқароларини чеклов чораларига масъулият билан эътибор қаратиш ва фавқулодда ҳолат талабларига қатъий риоя қилишга даъват қиламан, – деди Қ. Далбеков.\nТуркистон вилоят полиция департаментининг ходимлари ёлғон ахборот тарқатилган 9та ҳолатни аниқлашди. Уларнинг барчаси ўз вақтида очилиб, гумондор шахслар ҚР ЖКнинг 274-моддаси бўйича жавобгарликка тортилди.\nТуркистон вилоят ҳокимининг матбуот хизмати, 2020-04-06, 23:27 316


«Бу хато ёки коррупция»! Фьюри нокдаунга тушганида ҳакамнинг вақтни ҳисоблаши танқид қилинди / Olamsport.com\n20 окт 13:10\n«Бу хато ёки коррупция»! Фьюри нокдаунга тушганида ҳакамнинг вақтни ҳисоблаши танқид қилинди\nТеглар : Тайсон ФьюриДеонтей Уайлдер Жо Роган\nТаниқли спортчи Жо Роган Тайсон Фьюри ва Деонтей Уайлдер ўртасидаги учрашувда ҳакамнинг ҳаракатларини танқид қилди.\nРоган ишонч билдирганидек, Фьюри нокдаун ҳолатига тушиб қолганида ҳакам Рассел Мора жуда секин ҳисоблай бошлади.\n«Агар ҳакам ҳисоблашни бошлаган бўлса, кейин Уайлдерни ўз бурчагига юбориш учун тўхтаб қолса, у ҳисобни ўша жойдан давом эттирмаслиги керак эди. Ҳакам Деонтей билан гаплашганда яна бир неча сония ўтди. Шубҳасиз, бу вақт жуда узоқ эди. Бу хато ёки коррупция. Мен кўпроқ ҳакам хато қилди деб ўйлайман, менимча, рефери бироз ваҳимага тушгандек туюлди.\nБуларнинг барчасига қарамай, мен Фьюрига қойил қоламан, у замонамизнинг энг хавфли зарба эгасини енгди. Тайсон анча моҳир бўлиб чиқди. У ҳамма нарсани аъло даражада бажарди»,- дея Рогандан иқтибос келтирган talkSPORT.


Қирғизистонда президент аппарати раҳбари жаримага тортилди\n01 июл 2022, Тошкент вақти: 06:59\nҚирғизистон президенти аппарати раҳбари Фарид Ниёзов.\nҚирғизистон йўл-қоровул хизмати ходимлари президент аппарати раҳбари Фарид Ниёзовга Бишкекда йўл ҳаракати қоидалари бузгани учун 1000 сўм (14 доллардан кўпроқ – таҳр.) жарима солдилар. Бу маълумотни Озодликнинг қирғиз хизматига президент аппаратидан тасдиқладилар.\nХабарларга кўра, жарима 14 октябрь куни қайд этилган қоидабузарлик туфайли солинган. Ниёзовга Қирғизистон маъмурий кодексининг 235-моддасида (йўл белгиларига риоя қилмаганлик, ўзиш ва маневр қоидаларини бузганлик ва б.) кўзда тутилган қоидабузарлик бўйича айблов қўйилган.\nФарид Ниёзов милиция ходимлари томонидан тўхтатилгани акс этган суратлар ижтимоий тармоқларда тарқалиб кетганди.


Хадича Мелла биринчи хоккейчи деб тан олинди - Hidoyat.uz\nХадича Мелла биринчи хоккейчи деб тан олинди\nАсосий саҳифа Янгиликлар Дунё янгиликлари Хадича Мелла биринчи хоккейчи деб тан олинди\nЧоп этилди Noyabr 30, 2019 Хадича Мелла биринчи хоккейчи деб тан олиндиda fikr bildirishni o'chirish\nПайшанба куни Лондонда бўлиб ўтган маросимда 18 ёшли муслима аёл Хадича Мелла Буюк Британиядаги биринчи хоккейчи деб тан олинди. Бу ҳақда racingpost-га таяниб iqna нашри хабар беради.\nШу куни Лондоннинг ёш фуқароси Буюк Британиядаги биринчи профессионал хоккейчи муслима аёл Хадича ажойиб чавандозга айланди.\n«Мен бошқа спортчиларнинг видео лавҳаларини кўриб ҳайрон қолдим. — Фақат устунликни даъво қилишдан иборат. Бундай унвонни қўлга киритганимга тўғриси ишонмайман», -дейди мукофот элчиси билан бўлган суҳбатда.\nУ жамиятга муслима аёлларнинг ижобий қиёфасини намойиш эта олганидан жуда ҳам хурсанд.\nАвваллари Хадича Мелла мусулмон аёлларга нисбатан зулм ўтказилаётгани, уларнинг орзуларига эриша олмаслиги ҳақида янглиш тушунча борлигини айтган эди. Аммо бу мутлақо нотўғри тушунча эканлигини ушбу маросимда исбот қилиб берди.\nНурсултон Назарбоев Марказий Осиё кунини таъсис этишни таклиф қилди\nХива турк дунёси маданият пойтахти деб эълон қилинди\nКир ювиш машиналари покловчими?\nБугунги кунда замонавий кир ювиш машиналарида ювилган нажас кийимларнинг ҳукми …\nНажот ёхуд фалокат масаласи…\nҲар йили 1 июнь жаҳон миқёсида болаларни ҳимоя қилиш куни …\nАллоҳга ва Расулига ижобат этингиз\n«Эй имон келтирганлар! Сизларни тирилтирувчи нарса (илм олиш) учун чорлаганларида, Аллоҳга …\nЧиройли муомила – мўминнинг сифати\nИслом – мукаммал дин. Ҳеч бир амал эътибордан четда қолмайди. …\nТинчлик-хотиржамлик – энг улуғ неъмат. Одатда, неъматнинг қадрини уни йўқотганлар …\nСаждада вафот этганлар\nСАФАР ОЙИ ҲАҚИДА\nБисмиллаҳир Роҳманир Роҳим. Шариатимизда Сафар ойида тўй қилиб бўлмайди, деган кўрсатма йўқ. Аксинча, бу ойда Пайғамбаримиз саллаллоҳу алайҳи васаллам Хадича онамизга, Ҳазрати Али разияллоҳу анҳу эса Фотима онамизга тўй қилиб, уйланганлар.\nАслида маълум бир ойни фазилатли ё хосиятсиз, дейиш учун динимизнинг мўътабар саналган манбаларидан далил керак бўлади. Қуръони карим ва ҳадиси шарифларда Сафар ойининг хосиятсиз экани тўғрисида маълумот учрамайди. Демак, ҳеч бир далилсиз Сафар ойидан шумлана олмаймиз. Ҳар бир кун Аллоҳ таолонинг кунидир. Унда яхшилик ҳам, ёмонлик ҳам тақдир қилинган бўлиши мумкин. Банда ибодат, савоб ишлар билан банд бўлган кун ва ойлар фазилатли, гуноҳ ва разил ишлар билан шуғулланган кунлар унинг учун хосиятсиз вақтлардир.\nДарҳақиқат, жоҳилиятда одамлар Сафар ойидан шумланишарди. Бу ойда сафарга чиқишмас ва никоҳ ҳам қилишмасди. Пайғамбаримиз алайҳиссалом бу ойдан шумланишдан қайтариб, шундай дедилар:\n” لَا عَدْوَى وَلَا صَفَرَ وَلَا غُولَ” (رواه الامام مسلم عن جابر رضي الله عنه)\nяъни: “Касалликнинг юқиши йўқ, Сафар(дан шумланиш) йўқ ва жинларнинг адаштириши йўқ” (Имом Муслим ривояти).\nЖоҳилиятда касаллик юқиши ҳақида ҳар хил хурофотлар бўлган. Ислом дини эса уни рад қилиб, касаллик Аллоҳ таоло хоҳласагина юқади, деган ақидани мустаҳкамлади. Лекин динимиз бу билан касалликдан эҳтиёт чораларини кўришдан қайтармайди. “Ғул” – жоҳилият аҳли тасаввуридаги бир жин бўлиб, улар уни “Турли шаклларга кира олади, одамларни адаштириб, турли балоларга учратади”, – деган эътиқодни қилишар эди. Ислом бу нотўғри эътиқодни ҳам рад этди.\nДинимизда “Сафар” ойидан шумланилмайди. Исломдан аввалги даврда жоҳилият аҳли: “Сафар ойида сафар қилиб бўлмайди, у бўлмайди, бу бўлмайди”, дейишар эди. Ислом бундай бўлмағур эътиқодларни ҳам рад этди. Ислом тарихига назар соладиган бўлсак, кўплаб ғазот, фатҳ, сафарлар ҳамда никоҳ тўйлари айнан ушбу ойда бўлиб ўтган. Жумладан, Пайғамбаримизнинг Маккадан Мадинага ҳижрат қилишлари, У Зот алайҳиссаломнинг биринчи ғазотилари бўлмиш – “Абво” ғазоти, “Зи Амр” ғазоти, “Ҳайбар” фатҳи ва ҳакозо.\nДемак, Сафар ойидан шумланиш жоҳилият одатларидан. Бу ойда ҳам бошқа ойлардаги каби сафар, тижорат ва тўй қилиш мумкин. Динимизда бу боради ҳеч қандай таъқиқ йўқ. Валлоҳу аълам.\nҚАЗО ВА ҚАДАРГА ИМОН КЕЛТИРИШ\nCАВОЛ: Исломда тақдирга имон келтириш кишининг мўмин бўлиш шартларидан бири эканини билдим. Яъни Аллоҳ ҳамма ишларни олдиндан “Лавҳул маҳфуз”га ёзиб қўйилганига ишониш керак экан. Бу дунё имтиҳон диёри эканини яхши биламиз. Саволим шуки, Aллоҳ ҳамма нарсани олдиндан билса, мени жаннатга ёки дўзахга киришимни олдиндан ёзиб қўйган бўлса, бу дунё қандай қилиб имтиҳон бўлади? Aллоҳ мени тақдиримни ёзиб қўйган бўлса-ю қилган ишимга мени жазолашини қандай тушунишим керак?\nЖАВОБ: Бисмиллаҳир Роҳманир Роҳим. Аллоҳ таоло Қуръони каримда шундай марҳамат қилади:\nяъни: “Албатта, Биз ҳар бир нарсани ўлчов ила яратдик” (Қамар сураси, 49-оят).\nЎзбек тилида “ўлчов” деб таржима қилинган сўз оятда “қадар” лафзи билан ифодаланади. Уламоларимиз “қазо” ва “қадар”ни қуйидагича таърифлайдилар:\n“Қазо – Аллоҳ таолонинг ҳамма нарсаларнинг келажакда қандай бўлишини азалдан билишидир”.\n“Қадар – ўша нарсаларнинг Аллоҳнинг азалий илмига мувофиқ равишда вужудга келишидир”.\nАҳли сунна вал-жамоа эътиқодига кўра, Аллоҳ таоло бандаларнинг қиладиган ишларини аввалдан билиши уларни бирор ишга мажбурлаши эмас. Чунки, инсон феъллари икки қисмга бўлинади:\nБиринчи қисм — дунёдаги инсоннинг дахли йўқ нарсалар. Фақат Аллоҳ таолонинг қудрати билан бўлади. Мисол учун, инсон ақлининг ўткир ёки ўтмаслиги, гавдасининг турлича, ҳуснининг чиройли ёки хунуклиги, туғилиш вақти ва жойи, эркак ёки аёллиги ва шунга ўхшаш бир қанча ишлар борки, уларга инсоннинг ҳеч қандай дахли йўқ. Инсон бу нарсалардан “Нега қоматинг узун, ёки пакана?” ёки “Нима учун фалон куни туғилдинг, фалон куни ўлдинг?” деб сўроқ қилинмайди. Буларнинг ҳаммаси Аллоҳдан. Бу турдаги қадарга имон келтириш ҳар бир мўмин мусулмонга вожибдир.\nИккинчи қисм — инсон томонидан содир этилган иш ва амалларга боғлиқ. Буларда инсоннинг дахли бор, у бу ишларда ўзининг хоҳиши, ихтиёри ва ҳаракати билан иштирок этади. Бошқача қилиб айтганда банда бирор ишни амалга ошириши учун унга ички ва ташқи омиллар таъсир қилади. Бу омилларни Аллоҳ таоло банданинг хоҳишига кўра яратади. Банда ана шу хоҳишга масъул бўлади.\nИмом Аъзам Абу Ҳанифа раҳматуллоҳи алайҳ ушбу масала юзасидан шундай деганлар:\n“وكانَ اللهُ تعالى عالما في الأزَلِ بالأشياءِ قبلَ كونِها، وهوَ الذي قدّرَ الأشياءَ وقضاها، ولا يكونُ في الدنيا ولا في الآخرةِ شىءٌ إلا بمشيئتِهِ وعلمِهِ وقضائِهِ وقدرِهِ وكتْبِهِ في اللوحِ المحفوظِ ولكنْ كتبُهُ بالوصفِ لا بالحكمِ”.\nяъни: “Аллоҳ барча нарсаларни яратмасдан олдин ҳам азалдан билар эди. Барча нарсаларнинг тақдир ва қазосини Унинг ўзи белгилаган. Бу дунёдаги ва охиратдаги ҳар бир нарса фақат унинг хоҳиши, илми, қазоси, қадари, Лавҳулмаҳфузга ёзиб қўйилиши билан бўлур. Лекин, ёзиб қўйиши тавсиф йўли биландир, ҳукм йўли билан эмас, яъни мажбурий эмас” (“Фиқҳул акбар” китоби).\nБандага ихтиёр берилгани ҳақида кўплаб ояти карималарда хабар берилган. Жумладан, Аллоҳ таоло Қуръони каримда шундай марҳамат қилади:\nوَقُلِ الْحَقُّ مِن رَّبِّكُمْ ۖ فَمَن شَاءَ فَلْيُؤْمِن وَمَن شَاءَ فَلْيَكْفُرْ\nяъни: “Сен: «Бу ҳақ Роббингиз томонидандир. Бас, ким хоҳласа, иймон келтирсин, ким хоҳласа, куфр келтирсин”, дегин” (Каҳф сураси, 29-оят).\nБошқа бир оятда шундай хабар берилган:\nقُلْ يَا أَيُّهَا النَّاسُ قَدْ جَاءَكُمُ الْحَقُّ مِن رَّبِّكُمْ ۖ فَمَنِ اهْتَدَىٰ فَإِنَّمَا يَهْتَدِي لِنَفْسِهِ ۖ وَمَن ضَلَّ فَإِنَّمَا يَضِلُّ عَلَيْهَا ۖ وَمَا أَنَا عَلَيْكُم بِوَكِيلٍ\nяъни: “Сен: “Эй одамлар, сизга Роббингиздан ҳақ келди. Бас, ким ҳидоятга юрса, ўзи учун ҳидоят топади. Ким залолатга кетса, ўз зарарига залолат топади. Мен сизларнинг устингиздан қўриқчи эмасман”, деб айт” (Юнус сураси, 108–оят).\nУшбу икки ояти каримада Аллоҳ таоло ҳидоят ёки залолат йўлларини танлашни банданинг ихтиёрига ҳавола этмоқда. Банда қайси бирини танласа, ўшанга Аллоҳ йўллаб қўяди. Банда эса ўша танловига кўра ё савоб ёки гуноҳга эга бўлади.\nАлбатта, Аллоҳ таолонинг мисли ва ўхшаши йўқ. Лекин тушуниш учун келтирилган шу мисолдан ҳам қазои қадарда бандани бирор нарсага мажбурлаш йўқлигини англаб олишимиз зарур. Мисол тариқасида, устоз ўз шогирдларининг илмий савиясини яхши билади. Имтиҳонга киришдан аввал фалончи «аъло» баҳо олади, пистончи «яхши» баҳо олади, деб айтди. Имтиҳон натижаси устоз айтганидек чиқди. Шогирдлар устоз айтган гап учун мазкур натижага эришдиларми? Ёки устознинг ўз тажрибасига асосланган ожизона илми уларни ўша баҳоларни олишга мажбур қилдими?! Ожиз инсон ўзига қарашли нарсаларда шунчалик илмга эга бўлса, нима учун қудратли Аллоҳ – чексиз илм соҳиби бўлган Зот, азалдан ҳамма нарсани билмаслиги керак?!\nХулоса шуки, бандага Аллоҳ таоло яхшилик ёки ёмонлик, имон ёки куфрни танлаш ихтиёрини берган. У ана шу ихтиёрини шариатда яхши саналган ишларга боғласа, савоб олади, агар қайтарилган ишларга боғласа, ман қилинган ишни ихтиёр қилгани учун масъул бўлиб қолади. Шунга кўра ким шариат белгилаган йўлдан юрса савобга эришади, нафси хоҳлаган йўлдан юрса шариат кўрсатмасига бўйинсунмагани учун жазога жазога гирифтор бўлади. Валлоҳу аълам.


Фарғона шаҳридаги антиқа «фаввора». Ундан кунига минглаб кубометр ичимлик суви исроф бўлиб оқаётгани ҳақида — ekolog\n«Сув булоғи» устидаги шифер ва тош бўлакларини очишимиз билан ёриқдан катта босимдаги «фаввора» «бош кўтарди». Эҳ-ҳе… Қувур ёриғининг ярмини ҳам очмасимиздан «фаввора»баландлиги беш метрга етди. Аҳолининг айтишича, яна очилса атрофни сув босиб кетар экан.\nАҳоли етти йил кутибди, ўн кун ҳам кутар… Лекин, муаммо ҳал бўлармикин?\nФарғонада “Гуллар ва қушлар” байрами


Ўзбекистон музейларинннг коллекциялари Google Arts&Cultureда\nЖамғарма ва Google Arts & Culture ўртасида Ўзбекистон музей коллекцияларининг он-лайн каталогини жойлаштириш тўғрисида келишув имзоланди. Яқинда платформада рақамли коллекция ва иккита он-лайн кўргазма ишга туширилди. Қуйидаги иловага ўтгач, сиз Жамғарма профилининг кўринишини кўришингиз мумкин: https://artsandculture.google.com/partner/art-culture-development-foundation-under-the-ministry-of-culture-of-the-republic-of-uzbekistan\nЖамғарма Ўзбекистонда биринчилардан бўлиб Google Arts&Culture платформасининг ҳамкори бўлди. Ўзбекистон музейлари коллекцияларининг Google Arts&Cultureда жойлаштирилиши жаҳон он-лайн платформасида маданиятлар серқирралигининг чегарларини кенгайтириш имконини яратади. Энди дунёнинг исталган нуқтасидан бўлган фойдаланувчилар тақдим этилган экспонатларни томоша қилишлари мумкин.\nGoogle Arts&Culture – жаҳоннинг 70 та мамлакатларидаги 1200 та музейлар, галереялар ва бошқа ташкилотлар экспонатларининг он-лайн коллекцияси. Google Arts&Culture сервиси дунё кўргазмаларига ташриф буюриш ва санъат асарларини кичик деталларда ўрганиш имконини беради. Шунингдек, бу ерда жаҳон маданияти ва санъати бўйича тарихий маълумотлар ва даврий нашрлар, фотосуратлар, видеороликлар, қўлёзмалар, шаҳарлар ва архитектура ёдгорликлари ҳамда табиат ажойиботлари бўйлаб экскурсиялар тақдим этилган.\nGoogle Arts&Culture томонидан навбатдаги босқичда Ўзбекистон музейлари учун 3D-турларни ишлаб чиқиш режалаштирилган.


«Биз у ёқларга ўйнагани кетганимиз йўқ эди. Ишлаш учун, уй олайлик деб, йўқчилик туфайли кетгандик. Ўз ватанида, оиласи бағрида, дўст-биродарларига қўшилиб юришни, тўй-маъракаларга қатнашишни ҳар ким ҳам хоҳлайди...» – дейди сўнгги 5 йил давомида Туркияда меҳнат муҳожири бўлган Қаршибоев.\nОилавий шароитимиз оғирлиги туфайли охирги беш йил давомида Туркияда ишладим. Олаётган маошим рўзғордан ортмасди. Икки опам турмушга чиққан, оилада ота-онам ва синглим бор эди. Уч йил олдин вафот этган отам меҳнат қила олмасдилар – оғир касалликка чалингандилар. Дори-дармонга кўп пулимиз кетиб қоларди. Ҳатто амакимлар, дўст-у биродар, қариндошлардан қарз ҳавола қилиб... Бу қарзларни шу пайтгача ҳам уза олганимиз йўқ. Аллоҳ соғлик берса, узамиз, аввало отамнинг соғлигига қарайлик, деган мақсадда уларнинг дори-дармонига пул топиш учун чет давлатга кетганман.\n«Отамнинг жанозасига кела олмадим...»\nУйдагилар билан телефонлашиб тургандик. Онам дори-дармонга пул жўнатишимни сўради: «Отанг кундан-кунга оғирлашиб боряпти...»\nКвартирамга борсам, у ердаги йигитлар ўртасида жанжал чиққан, шикоят тушган, «участковой» босган... Квартирамдан ҳам чиқдим.\nҲам ишимдан айрилдим, ҳам квартирамдан. Қўлимда пулим йўқ. Шу орада онам телефон қилди. Бақириб йиғлаяпти: «Муҳаммад, тез орқангга қайт, билетингни ол, даданг хайрлашяпти, сени кўрмоқчи...»\n– Фақат мен боқувчи эдим. Хаста онам уй бекаси. Рўзғордан орттира олмаганимиз учун ҳам марҳума синглимни чақирган эдик. Биз у ёқларга ўйнагани кетганимиз йўқ эди. Ишлаш учун, уй олайлик деб, йўқчилик туфайли кетгандик. Ўз ватанида, оиласи бағрида, дўст-биродарларига қўшилиб юришни, тўй-маъракаларга қатнашишни ҳар ким ҳам хоҳлайди...


Axborot xizmati\tYangiliklar 14 Февраль 2020 да яратилган\t Курилди: 226\nЭртанги кунимиз қандай бўлиши авваламбор, мақсадларимизга, билимларимизга, кўникмаларимизга, ижодимиз ва тарбиямизга боғлиқ. Ушбу мақсадга эришишда албатта ёшларга ишонч билдирилади. Ўзининг фикрига, фаол фуқаролик позициясига эга бўлган ёшларга суянилади. Ижодкор, ижтимоий тармоқларда фаол бўлган ёшлар билан ўтказилган вилоят ҳокимлигининг учрашувида шу масалалар ҳақида сўз юритилди.\nУчрашувда таъкидлаганидек, жамият ривожида ёшларнинг ўрни катта. Барча соҳаларда фаол бўлиш ва ташқи кузатувчи бўлмаслик жуда муҳимдир. Кўплаб жамоат ташкилотлари мавжуд, аммо уларнинг фаолиятидан халқимиз хабардор эмас. Оммавий ахборот воситалари ва блоггерлар фаолияти туфайли ҳудудларимизда бўлаётган ислоҳотлар ва мавжуд муаммолар ҳақида халқимиз хабардор бўлмоқда. кўп соҳаларда муаммолар мавжуд, улар ўз-ўзидан ҳал бўлмайди. Кўплаб масъуллар муаммоларни яширишдан манфаатдор. Ёшлар ҳам жамоатчилик назоратини ўрнатиб, муаммолар мавжудлигини билдириши керак.\nУчрашувда ёшларнинг фикр ва мулоҳазалари, талаб ва таклифлари тингланди.\nАбдулазиз Суяров сайёҳлар учун нафақат мамлакатимизда бўлишларини осонлаштирадиган, балки вилоят иқтисодиётига фойда келтирадиган платформани ишлаб чиқишни таклиф қилди.\nМеҳрож Исаев эса шошилинч тиббий ёрдам ишида беморларнинг манзилини тезда топишга ёрдам берадиган махсус электрон мобил тизимни жорий этишни таклиф қилди.\nМулоқот самимий руҳда бўлиб ўтди, унда ҳамма ўз таклифларини билдира олди.\nТадбир якунида бундай учрашувлар муаммоларни биргаликда ҳал қилишга ёрдам бериши, амалга оширилаётган ўзгаришларга, ислоҳотларга, мамлакат ривожига бефарқ бўлмаган ёшлар ҳар томонлама қўллаб-қувватланиши таъкидланди.


ЖССТда коронавирус одамларнинг руҳий саломатлигига салбий таъсир қилгани айтилди\nКоронавирус пандемияси дунё бўйлаб миллионлаб одамларнинг руҳий соғлиғига салбий таъсир кўрсатди. Бундай баёнот билан ЖССТ раҳбари Тедрос Адханом Гебрейесус чиқди.\nУнинг таъкидлашича, пандемия одамларда хавотир ва қўрқув пайдо бўлиши ҳамда руҳий руҳий саломатликни қўллаб-қувватлаш хизматлари ишидаги бузилишларга олиб келган. Бундан ташқари, одамлар руҳиятига карантин сабабли ўзаро мулоқот камайгани қаттиқ таъсир қилган.\nЖССТ раҳбарининг таъкидлашича, пандемиягача ҳам одамлар руҳий соғлиғи “жаҳон соғлиқни сақлаш тизимида унутилган масала” бўлиб келган. Бугунги кунда дунёда турли оғирликдаги руҳий бузилишларга эга 1 млрдга яқин одам яшайди, ҳар йили спиртли ичимлик истеъмол қилишнинг зарарли таъсиридан 3 млн киши ўлади ва ҳар 40 сонияда бир киши ўз жонига қасд қилади.\nГебрейесуснинг айтишича, оз одамлар психологик масалалар бўйича тиббий ёрдам олиш имконияти эга. Ўртача даромад паст ёки ўрта даражада бўлган давлатларда руҳий-асаб касалликларига эга 75 фоиздан кўпроқ одам умуман ҳеч қандай даволаниш олмайди.\nШу муносабат билан ЖССТ раҳбари 10 октябрда руҳий ёрдам кўрсатиш хизматлари қўллаб-қувватловига халқаро онлайн-анжуман ўтказишга чақирди. Анжуман 10 октябрда нишонланадиган Жаҳон руҳий саломатлик кунига бағишланади.\nГебрейесус охирги маҳал баъзи давлатларда коронавирусга чалиниш ҳолатлари кўпаяётгани масаласига тўхталиб, инфекция тарқалишининг янги ўчоқлари кўпинча одамлар кўп тўпланадиган жойлар билан боғлиқлигини таъкидлаб ўтган. Унинг айтишича, гап, хусусан, стадионлар ва тунги клублар ҳақида бормоқда. ЖССТ раҳбарининг айтишича, ҳар бир давлат бундай тадбирларни ўтказишни ўз ҳолатидан келиб чиқиб ҳал қилади.\nАввалроқ россиялик психолог Георгий Солодовников пандемия ва у сабабли киритилган чекловлар одамларнинг фикрлаши ва ҳис-туйғуларига таъсир қилганини айтиб ўтган. Унинг фикрича, кўпчилик ўз ишини ва шахсий ҳудудини кўпроқ қадрлай бошлаган. Бундан ташқари, одамлар карантин ва ўзини яккалаш вақтида бир-биридан чарчаган.